qundao/data-zh-poetry huggingface dataset:
凤凰台上忆吹箫
作者：屈大均
朝代：清
体裁：词

至自榆林，迎归荔浦，人看秦地佳人。正宝筝调月，斑管吟春。忽尔风吹花坠，连娇女、共化珠尘。曾无语，匆匆入月，渺渺行云。纷纷。泪飞似雪，挥不到黄泉，沽尔罗巾。恨留仙难得，空绉裾裙。欲托哀蝉落叶，为传此，魂梦氤氲。光离合，非耶是耶，仿佛谁亲。
凤楼春·灯花
作者：屈大均
朝代：清
体裁：词

细小亦芙蓉。千瓣玲珑。透心红。花头还学绿云松。馀蕊外，缀金虫。莫使暗风惊泪落，教绣幕重重。凤楼东。春色熊熊。一边虽灺，一边犹蕾，兰膏依恋缸中。喜作爆声，朱火吞吐一丛丛。金钱休卜，人至临邛。
凤箫吟·绿珠
作者：屈大均
朝代：清
体裁：词

白州山，烟明雨媚，梁家秀出飞琼。宅边香井水，绿珠多饮，作弄笛仙灵。远归双笛好，是茵于、传得奇声。向细犊车中、响飞散满瑶京。妆成。懒缝丝布，懊侬新曲，吹彻青冥。曲多馀十五，石家教弟子，宋韡知名。汉妃时妙舞，笑翾风、难斗身轻。喜不负、鲜葩一坠，千载芬馨。
凤箫吟·赠李孝先新婚
作者：屈大均
朝代：清
体裁：词

婿和翁、冰清玉润，翩翩丽藻还同。最娇梅福女，月华才貌，正喜早乘龙。恰当春禊候，浴桃花、持赠兰红。作好会鹣鹣，碧箫响彻烟空。香风。画楼吹处，锦笺斑管，分赋匆匆。一双如绛树，一声歌两曲，莫辨雌雄。凤凰飞复止，小比肩，长日房栊。与沈氏，青霜爱子，金粟连丛。
凤阳
作者：屈大均
朝代：清

神阜是凤阳，瓜瓞接天长。仁祖勤耕稼，文孙肃禘尝。涂山盘寝殿，淮水入宫墙。白首哀遗老，依依陵树旁。地插群峰翠，天垂四野青。皇基犹气象，帝宅自精灵。禾黍侵周道，貂蝉壤汉庭。卧碑谁与守，臣仆日凋零。
凤阳·其一
作者：屈大均
朝代：清
体裁：五言律诗

神阜是凤阳，瓜瓞接天长。仁祖勤耕稼，文孙肃禘尝。涂山盘寝殿，淮水入宫墙。白首哀遗老，依依陵树旁。
凤阳·其二
作者：屈大均
朝代：清
体裁：五言律诗

地插群峰翠，天垂四野青。皇基犹气象，帝宅自精灵。禾黍侵周道，貂蝉壤汉庭。卧碑谁与守，臣仆日凋零。
出京江口
作者：屈大均
朝代：清
体裁：五言绝句

至此风涛阔，江声作海声。飞飞两浮玉，欲与白波平。
出伏波门游于伏波山之下有岩俯临漓水王副戎行馆在焉题以赠之
作者：屈大均
朝代：清
体裁：五言律诗

城标双笋石，石上满飞楼。岩穴通千嶂，云林响众流。藩王遗别业，羽客有丹丘。屣步堪乘兴，何须去拜侯。
出塞作
作者：屈大均
朝代：清
体裁：古风

边秋多风沙，狐兔长悲鸣。慷慨思奢牧，因游雁门营。饥食太行薇，渴饮桑乾冰。问我亦何为，壮士不顾生。生骑一骏马，权奇如龙媒。追风数千里，直上单于台。东望朝鲜江，北望白龙堆。凌飙发长啸，游兵射我来。左手接飞镝，右手挥金鞭。驰归锦州城，汗下如流泉。念此血气勇，毋乃非圣贤。忍耻古所尚，留侯亦迍邅。长松寒逾劲，南金锻弥坚。启箧读秘书，聊谢诸少年。
出户
作者：屈大均
朝代：清

出户无行处，穷途咫尺迷。愁中难一醉，梦里易双啼。死友都黄土，生人总白氐。繇来高世士，皓首一万藜。户外行无路，茫茫乞食人。道高元耿介，才老益清贫。口体徒营养，芝薇未得仁。首阳惟一己，容易作遗民。
出户·其一
作者：屈大均
朝代：清
体裁：五言律诗

出户无行处，穷途咫尺迷。愁中难一醉，梦里易双啼。死友都黄土，生人总白氐。繇来高世士，皓首一万藜。
出户·其二
作者：屈大均
朝代：清
体裁：五言律诗

户外行无路，茫茫乞食人。道高元耿介，才老益清贫。口体徒营养，芝薇未得仁。首阳惟一己，容易作遗民。
出扬子江
作者：屈大均
朝代：清
体裁：五言律诗

浩渺浮天地，彭湖望渐微。中流悬翠嶂，万里荡春晖。击楫心徒苦，怀沙志已违。昨宵明月满，梦里识江妃。
出永平作
作者：屈大均
朝代：清
体裁：古风

洪河无停流，惊枝无栖翰。志士生乱离，七尺敢怀安。青萍不刈黍，明月宁沉渊。断袂别亲友，成败俱不还。诛秦报天下，一死如泰山。宝马与美人，乌足酬燕丹。驱车出卢龙，迢递度渝关。二水交滦漆，千峰连贺兰。征蓬自回转，去雁群飞翻。悲歌吊飞将，声振长城间。猛虎为我啸，玄猿为我叹。奚儿动成群，箜篌对月弹。弥令远游子，侧听心哀酸。
出湖作
作者：屈大均
朝代：清

澧注湘川左，湖开汇口西。天从南楚尽，岳至洞庭低。波捲青山去，云含白雁嘶。二妃时出入，风雨冷凄凄。向夕从湖汉，东浮发棹歌。雪将春水满，花与白云多。五渚连青嶂，三湘间绿莎。君山何处是，欲往阻风波。
出湖作·其一
作者：屈大均
朝代：清
体裁：五言律诗

澧注湘川左，湖开汇口西。天从南楚尽，岳至洞庭低。波捲青山去，云含白雁嘶。二妃时出入，风雨冷凄凄。
出湖作·其二
作者：屈大均
朝代：清
体裁：五言律诗

向夕从湖汉，东浮发棹歌。雪将春水满，花与白云多。五渚连青嶂，三湘间绿莎。君山何处是，欲往阻风波。
出狮子洋作
作者：屈大均
朝代：清
体裁：五言律诗

忽尔乾坤尽，浮沉黑浪中。火螭衔夜日，金蜃喷天风。洗甲心徒切，乘桴道欲穷。朝宗馀一岛，尚见百川东。
分水
作者：屈大均
朝代：清
体裁：七言绝句

罗浮主客一泉分，泉影天边似白云。汤沐东西双瀑布，仙人谁似子期君。
分水寓庐作
作者：屈大均
朝代：清

大雪嘉鱼出，南风白蚬肥。携来湘峡少，载向市桥稀。山海愁多盗，乡园老未归。先公涌口墓，咫尺亦相违。兹乡鱼米贵，商贾竞豪华。本业无人务，浮居总客家。寇来稀拨桨，官至盛吹笳。百货俱难得，贪泉遍海涯。西北双江水，从兹溯上流。帆樯争好步，歌吹动閒愁。茉莉香渔艇，桄榔暗客楼。王商多厚利，络绎上雄州。
分水寓庐作·其一
作者：屈大均
朝代：清
体裁：五言律诗

大雪嘉鱼出，南风白蚬肥。携来湘峡少，载向市桥稀。山海愁多盗，乡园老未归。先公涌口墓，咫尺亦相违。
分水寓庐作·其三
作者：屈大均
朝代：清
体裁：五言律诗

西北双江水，从兹溯上流。帆樯争好步，歌吹动閒愁。茉莉香渔艇，桄榔暗客楼。王商多厚利，络绎上雄州。
分水寓庐作·其二
作者：屈大均
朝代：清
体裁：五言律诗

兹乡鱼米贵，商贾竞豪华。本业无人务，浮居总客家。寇来稀拨桨，官至盛吹笳。百货俱难得，贪泉遍海涯。
分笔行
作者：屈大均
朝代：清
体裁：古风

故人遗我湘江管，花纹斑驳琅玕满。五儿分取作真书，女仿曹娥花露盥。我日临池学擘窠，伯英弟子草书多。安得吴兴真紫颖，千枝挥洒换群鹅。
刈稻
作者：屈大均
朝代：清

秋日农家乐事多，花黏早穫外沙禾。妻孥终岁同勤动，沮溺平生共啸歌。鱼蟹尝新先十口，鸡豚养老及双皤。自怜老去无筋力，十亩躬耕得几何。如茨刈处海云屯，向夕船归浦口村。拾穗田间多妇女，打禾场上有儿孙。牛肥大秆新多力，鸡啄香粳久不喧。明岁豚蹄应更祝，先农解听野人言。腰镰向夕候潮还，禾稼高高望似山。田在海棠沙首尾，船随黄木水湾环。家家狼戾鸡豚喜，处处人村鸟雀閒。更好秋来无苦雨，老农杯酒日开颜。沙田一望尽黄云，击鼓看禾海上闻。穫稻舟如凫雁合，捕鱼人向水烟分。烧盐处处因禾秆，射弩朝朝及鳖裙。生钓河豚还大得，为渔吾亦胜为君。秋分寒露一齐收，八月中旬九月头。禾好不过霜降节，年丰绝胜丙寅秋。多时饭白无云子，一夕粳香满竹篝。垂老胼胝吾自分，独怜难得耦耕俦。吾田每候落潮耕，海水多咸却易生。籼米占城难得种，大禾南越最知名。筑场且喜浮沙少，晒谷偏宜霁日明。种秫无多难酿酒，祗应不饮过秋声。
刈稻·其一
作者：屈大均
朝代：清
体裁：七言律诗

秋日农家乐事多，花黏早穫外沙禾。妻孥终岁同勤动，沮溺平生共啸歌。鱼蟹尝新先十口，鸡豚养老及双皤。自怜老去无筋力，十亩躬耕得几何。
刈稻·其三
作者：屈大均
朝代：清
体裁：七言律诗

腰镰向夕候潮还，禾稼高高望似山。田在海棠沙首尾，船随黄木水湾环。家家狼戾鸡豚喜，处处人村鸟雀閒。更好秋来无苦雨，老农杯酒日开颜。
刈稻·其二
作者：屈大均
朝代：清
体裁：七言律诗

如茨刈处海云屯，向夕船归浦口村。拾穗田间多妇女，打禾场上有儿孙。牛肥大秆新多力，鸡啄香粳久不喧。明岁豚蹄应更祝，先农解听野人言。
刈稻·其五
作者：屈大均
朝代：清
体裁：七言律诗

秋分寒露一齐收，八月中旬九月头。禾好不过霜降节，年丰绝胜丙寅秋。多时饭白无云子，一夕粳香满竹篝。垂老胼胝吾自分，独怜难得耦耕俦。
刈稻·其六
作者：屈大均
朝代：清
体裁：七言律诗

吾田每候落潮耕，海水多咸却易生。籼米占城难得种，大禾南越最知名。筑场且喜浮沙少，晒谷偏宜霁日明。种秫无多难酿酒，祗应不饮过秋声。
刈稻·其四
作者：屈大均
朝代：清
体裁：七言律诗

沙田一望尽黄云，击鼓看禾海上闻。穫稻舟如凫雁合，捕鱼人向水烟分。烧盐处处因禾秆，射弩朝朝及鳖裙。生钓河豚还大得，为渔吾亦胜为君。
刘仙岩
作者：屈大均
朝代：清
体裁：古风

高高城外风门岭，仙女岩扉时倒影。水盂朝吐白云香，石镜暮含明月冷。黑米成珠旧日粮，玉浆如乳谁家井。闻道瑶姬绝世姿，芙蕖早把铅华屏。绿眉卢女画当心，鬒发丽英披至颈。云母丹成即上仙，紫鸾衔得书来请。罗浮自古女仙多，知与鲍姑为首领。
刘参军贻予白石盘牙香用来韵奉答 其一 白石盘
作者：屈大均
朝代：清
体裁：五言律诗

一片端溪出，人同白玉看。承君一追琢，遂得作珠盘。气以香炉暖，光含素镜寒。方圆有深意，欲报碧琅玕。
刘参军贻予白石盘牙香用来韵奉答 其二 牙香
作者：屈大均
朝代：清
体裁：五言律诗

生长众香林，薰衣乏水沉。得君为越客，相赠比南金。待取铜垆器，还张绿绮琴。茅茨邀枉顾，兰臭话同心。
刘参军贻予白石盘牙香用来韵奉答·白石盘
作者：屈大均
朝代：清

一片端溪出，人同白玉看。承君一追琢，遂得作珠盘。气以香炉暖，光含素镜寒。方圆有深意，欲报碧琅玕。生长众香林，薰衣乏水沉。得君为越客，相赠比南金。待取铜垆器，还张绿绮琴。茅茨邀枉顾，兰臭话同心。
初三夜月
作者：屈大均
朝代：清
体裁：五言律诗

蛾眉昨未成，今夕画分明。乍出青天匣，如闻玉女声。露含螺黛湿，云上翠鬟轻。辛苦冰蟾汝，相依在玉京。
初二夜月
作者：屈大均
朝代：清
体裁：五言律诗

生明才两夕，无影与湘蓝。魄以蛾眉养，光须玉镜含。萤流星上下，雁宿水西南。多少胎珠母，团圆望碧潭。
初冬盐步江上作
作者：屈大均
朝代：清

日暮水逾冷，微风吹有霜。白鸥飞不去，心似爱斜阳。木叶有时落，鲈鱼何处香。隔林柑子熟，乞与老亲尝。海色长如暮，阴阴雨气过。白鸥双影少，渔父一人多。蟹味寒逾美，莺声暖始和。菰蒋吾老矣，无恨与沧波。人家全不见，总在荔枝洲。蟋蟀那知暮，芙蓉自作秋。山随苍树出，水逐白云流。渔父无心者，芦花使白头。
初冬盐步江上作·其一
作者：屈大均
朝代：清
体裁：五言律诗

日暮水逾冷，微风吹有霜。白鸥飞不去，心似爱斜阳。木叶有时落，鲈鱼何处香。隔林柑子熟，乞与老亲尝。
初冬盐步江上作·其三
作者：屈大均
朝代：清
体裁：五言律诗

人家全不见，总在荔枝洲。蟋蟀那知暮，芙蓉自作秋。山随苍树出，水逐白云流。渔父无心者，芦花使白头。
初冬盐步江上作·其二
作者：屈大均
朝代：清
体裁：五言律诗

海色长如暮，阴阴雨气过。白鸥双影少，渔父一人多。蟹味寒逾美，莺声暖始和。菰蒋吾老矣，无恨与沧波。
初十夕
作者：屈大均
朝代：清
体裁：五言律诗

开春初十夕，儿女八人齐。火树烧云乱，珠灯拂月低。渊明欢稚子，奉倩玩贤妻。共作藏彄戏，嬉娱到曙鸡。
初夏集蔡氏园池作
作者：屈大均
朝代：清
体裁：五言律诗

江南樱笋会，最重是清和。柳色全欺酒，花光半染波。白鸥人事少，黄鸟友声多。芍药劳相赠，情如欲别何。
初春代州作
作者：屈大均
朝代：清
体裁：五言律诗

二峪冰犹壮，三关草欲薰。积阴开白日，春色散黄云。帐小争人合，沙平猎马分。武皇诸乐府，遗响在罗裙。
初春六莹堂雅集主人梁庶常出六莹琴相示歌以纪之
作者：屈大均
朝代：清
体裁：古风

主人花多开成行，入门白碧红绯香。华堂扫花燕嘉客，吴歌楚舞纷鸳鸯。酒伴张琴如绿绮，蛇腹古光玄雪起。太冥桐干含黄钟，彷佛落霞与流水。杯行未暇调清商，点徽转弄妨绕梁。大小鼙婆恐终曲，新声靡曼娱中肠。长清短侧俟他日，为君一弹欢未央。
初春散儒堂作
作者：屈大均
朝代：清

风以回南暖，春从昨夜过。红飘梨叶乱，白绽李花多。稚子诗书早，慈姑笑语和。自嫌雄志在，刀剑日摩娑。最好立春寒，风吹雪不乾。花光犹未满，莺语已先欢。养薄惭牲鼎，飞高羡羽翰。催人小儿女，身渐及栏杆。花开知客至，鸟喜识春来。扫径留红叶，横琴在绿苔。寓言师大易，沉饮见狂才。收拾风前泪，文章任草莱。献岁花争发，山茶与杜鹃。烟含春色薄，雨洗日光鲜。未少题诗地，应多学易年。黄莺能劝酒，一一到樽前。
初春散儒堂作·其一
作者：屈大均
朝代：清
体裁：五言律诗

风以回南暖，春从昨夜过。红飘梨叶乱，白绽李花多。稚子诗书早，慈姑笑语和。自嫌雄志在，刀剑日摩娑。
初春散儒堂作·其三
作者：屈大均
朝代：清
体裁：五言律诗

花开知客至，鸟喜识春来。扫径留红叶，横琴在绿苔。寓言师大易，沉饮见狂才。收拾风前泪，文章任草莱。
初春散儒堂作·其二
作者：屈大均
朝代：清
体裁：五言律诗

最好立春寒，风吹雪不乾。花光犹未满，莺语已先欢。养薄惭牲鼎，飞高羡羽翰。催人小儿女，身渐及栏杆。
初春散儒堂作·其四
作者：屈大均
朝代：清
体裁：五言律诗

献岁花争发，山茶与杜鹃。烟含春色薄，雨洗日光鲜。未少题诗地，应多学易年。黄莺能劝酒，一一到樽前。
初月
作者：屈大均
朝代：清
体裁：五言律诗

乍成秋水魄，光未碧空流。白露微沾影，黄云细摺愁。蛾眉能几夕，玉镜好禁秋。岂有齐纨扇，团圆至白头。
初正沙亭作
作者：屈大均
朝代：清

雨霰微微落，农夫喜湿年。寒生除夕后，暖在大冬前。避世犹无策，书王亦有权。蒸湘方接战，天肯任投鞭。白首为农事，黄冠是野夫。祈年随父老，在世作仙儒。花插高堂喜，莺歌稚子娱。但令忧患少，闭户即黄虞。天寒长雨汁，岁旦尚阴阴。朔吹犹依树，春声已弄禽。家贫难卖力，世变易惊心。霸府开何处，徒劳望气深。天哀遗种客，又度一年华。点鬓从青女，持身且白华。雨侵朝火湿，风压夕堂斜。酒好频沾醉，高堂乐未涯。鱼艓浮妻子，归来郁水滨。一家存汉腊，十口托秦人。老鹤丹生顶，雏松白有鳞。流光催半百，谁爱岁华新。
初正沙亭作·其一
作者：屈大均
朝代：清
体裁：五言律诗

雨霰微微落，农夫喜湿年。寒生除夕后，暖在大冬前。避世犹无策，书王亦有权。蒸湘方接战，天肯任投鞭。
初正沙亭作·其三
作者：屈大均
朝代：清
体裁：五言律诗

天寒长雨汁，岁旦尚阴阴。朔吹犹依树，春声已弄禽。家贫难卖力，世变易惊心。霸府开何处，徒劳望气深。
初正沙亭作·其二
作者：屈大均
朝代：清
体裁：五言律诗

白首为农事，黄冠是野夫。祈年随父老，在世作仙儒。花插高堂喜，莺歌稚子娱。但令忧患少，闭户即黄虞。
初正沙亭作·其五
作者：屈大均
朝代：清
体裁：五言律诗

鱼艓浮妻子，归来郁水滨。一家存汉腊，十口托秦人。老鹤丹生顶，雏松白有鳞。流光催半百，谁爱岁华新。
初正沙亭作·其四
作者：屈大均
朝代：清
体裁：五言律诗

天哀遗种客，又度一年华。点鬓从青女，持身且白华。雨侵朝火湿，风压夕堂斜。酒好频沾醉，高堂乐未涯。
初秋
作者：屈大均
朝代：清
体裁：七言绝句

八月天风始作秋，松声吹得一山浮。寒随片雨来空外，萧飒将含一片愁。
初秋与诸子泛舟长水
作者：屈大均
朝代：清
体裁：五言律诗

昨吊鸱夷子，扁舟向五湖。连峰七十二，相送出姑苏。秋水又将至，佳人方与俱。禦儿城畔月，高咏复登舻。
初秋小集郑儋州斋中
作者：屈大均
朝代：清
体裁：五言律诗

一叶含风去，飘然堕酒杯。病因秋气减，愁自雨声来。散带须临水，鸣琴更上台。凉蝉有高唱，天籁苦相催。
初秋春山作
作者：屈大均
朝代：清

秋声犹未起，暮气已生寒。一叶梦中落，片云衣上乾。无才从寂寞，不义亦艰难。菽水平生乐，浮云一笑看。静去忘朝暮，庭空一叶惊。香焚消雨气，笔落起秋声。林鸟欲无语，山花安用名。月寒频化水，相照有馀清。香好烟多紫，花寒色更红。书成秋爽后，梦尽水流中。喜客惟山鹊，愁人是草虫。雨抽蕉叶大，片片映帘空。磴道交烟竹，阴阴扫不开。人惟盘石坐，客是白鸥来。叶尽山无影，花多水有苔。松脂新服食，白发莫相催。灯影摇黄叶，楼阴压白云。风来山雨合，日出水烟分。兰暗香无定，松高响不闻。几宵凉月下，长啸忆离群。雨影含明月，幽幽万竹中。未悬秋汉上，犹与白云同。气冷先成水，光微亦畏风。渚边吟望久，惊起一声鸿。未晴知有月，空外已光流。忽尔天风起，吹来满石楼。尊先开白露，琴待响高秋。衣薄惊寒射，林塘不可留。
初秋春山作·其一
作者：屈大均
朝代：清
体裁：五言律诗

秋声犹未起，暮气已生寒。一叶梦中落，片云衣上乾。无才从寂寞，不义亦艰难。菽水平生乐，浮云一笑看。
初秋春山作·其七
作者：屈大均
朝代：清
体裁：五言律诗

未晴知有月，空外已光流。忽尔天风起，吹来满石楼。尊先开白露，琴待响高秋。衣薄惊寒射，林塘不可留。
初秋春山作·其三
作者：屈大均
朝代：清
体裁：五言律诗

香好烟多紫，花寒色更红。书成秋爽后，梦尽水流中。喜客惟山鹊，愁人是草虫。雨抽蕉叶大，片片映帘空。
初秋春山作·其二
作者：屈大均
朝代：清
体裁：五言律诗

静去忘朝暮，庭空一叶惊。香焚消雨气，笔落起秋声。林鸟欲无语，山花安用名。月寒频化水，相照有馀清。
初秋春山作·其五
作者：屈大均
朝代：清
体裁：五言律诗

灯影摇黄叶，楼阴压白云。风来山雨合，日出水烟分。兰暗香无定，松高响不闻。几宵凉月下，长啸忆离群。
初秋春山作·其六
作者：屈大均
朝代：清
体裁：五言律诗

雨影含明月，幽幽万竹中。未悬秋汉上，犹与白云同。气冷先成水，光微亦畏风。渚边吟望久，惊起一声鸿。
初秋春山作·其四
作者：屈大均
朝代：清
体裁：五言律诗

磴道交烟竹，阴阴扫不开。人惟盘石坐，客是白鸥来。叶尽山无影，花多水有苔。松脂新服食，白发莫相催。
初秋有忆
作者：屈大均
朝代：清
体裁：七言绝句

一声风雨锦衾凉，不待秋深鬓有霜。泉下美人相忆否，三年秋夜为君长。
初至汉阳赋赠王别驾
作者：屈大均
朝代：清
体裁：七言律诗

鹦鹉洲西却月前，茫茫江水接空天。郎官佐郡还三府，夏口行春已六年。北阙早知廷尉直，南楼重见庾公贤。汉阳有树皆杨柳，未识栖乌向那边。
初至雁门赠陈祺公使君
作者：屈大均
朝代：清

雁门雄九塞，句注壮三云。开拓灵王业，驱除李牧勋。汉兵天上戍，羌笛月中闻。锁钥今公赖，威名回冠军。武安方略在，烽鼓坐来消。犄角三关壮，凭陵万里骄。铙歌开乐府，羽猎会嫖姚。惨淡黄云外，天盘八月鹞。
初至雁门赠陈祺公使君·其一
作者：屈大均
朝代：清
体裁：五言律诗

雁门雄九塞，句注壮三云。开拓灵王业，驱除李牧勋。汉兵天上戍，羌笛月中闻。锁钥今公赖，威名回冠军。
初至雁门赠陈祺公使君·其二
作者：屈大均
朝代：清
体裁：五言律诗

武安方略在，烽鼓坐来消。犄角三关壮，凭陵万里骄。铙歌开乐府，羽猎会嫖姚。惨淡黄云外，天盘八月鹞。
初转
作者：屈大均
朝代：清
体裁：五言律诗

初转丹飞雪，涂颜腻粉同。昔惟贻弄玉，今复赠香东。越黛怜微绿，胡脂厌太红。只须时饮酒，花色似桃丛。
别倪生
作者：屈大均
朝代：清
体裁：五言律诗

乱离为客早，与尔一浮云。母在身难许，年衰道未闻。离筵临广武，歧路指横汾。努力还桑梓，天南有雁群。
别傅应州
作者：屈大均
朝代：清

雁门八月无鸿雁，避雪罗浮去不违。我忆罗浮有慈母，梦魂先逐雁南飞。红颜三载老风沙，处处人怜白鼻騧。金尽何须更游侠，早将清泪别琵琶。难别金城太守贤，愁心如雪满秋天。英雄自古为厮养，不必投人宝剑篇。云州白草接天低，一片边声乱马嘶。泪共桑乾流不尽，故人相忆白登西。
别傅应州·其一
作者：屈大均
朝代：清
体裁：七言绝句

雁门八月无鸿雁，避雪罗浮去不违。我忆罗浮有慈母，梦魂先逐雁南飞。
别傅应州·其三
作者：屈大均
朝代：清
体裁：七言绝句

难别金城太守贤，愁心如雪满秋天。英雄自古为厮养，不必投人宝剑篇。
别傅应州·其二
作者：屈大均
朝代：清
体裁：七言绝句

红颜三载老风沙，处处人怜白鼻騧。金尽何须更游侠，早将清泪别琵琶。
别傅应州·其四
作者：屈大均
朝代：清
体裁：七言绝句

云州白草接天低，一片边声乱马嘶。泪共桑乾流不尽，故人相忆白登西。
别吴统持
作者：屈大均
朝代：清
体裁：五言律诗

君平休弃世，市肆亦容身。黄老何须学，英雄自有神。云生长水白，花发曲台春。寂寞钩帘下，行吟念楚臣。
别天生
作者：屈大均
朝代：清

故国离乱后，万里赁舂来。市井多恩怨，诗书一草莱。若非黄鹄举，定愧白华开。吾子同将母，秋深马首回。知君他夕梦，迢递庾关西。应看木棉发，莫听鹧鸪啼。我家珠海曲，当户绿杨齐。更入罗浮去，烟霞路恐迷。
别天生·其一
作者：屈大均
朝代：清
体裁：五言律诗

故国离乱后，万里赁舂来。市井多恩怨，诗书一草莱。若非黄鹄举，定愧白华开。吾子同将母，秋深马首回。
别天生·其二
作者：屈大均
朝代：清
体裁：五言律诗

知君他夕梦，迢递庾关西。应看木棉发，莫听鹧鸪啼。我家珠海曲，当户绿杨齐。更入罗浮去，烟霞路恐迷。
别王二丈予安
作者：屈大均
朝代：清
体裁：古风

美人在霄汉，灼灼如丹云。手持凤凰子，毋乃魏元君。我昔登太山，天门啸不还。瀑布为长带，浮云为高冠。游仙岂不乐，悲此市朝间。圣贤耻独善，所贵匡时艰。太阿苟不割，蛟龙将波澜。箧中有阴符，吾生焉得閒。平沙利马足，惊飙宜鹰翰。遥遥万里心，慷慨入长安。
别王于一往雁宕
作者：屈大均
朝代：清
体裁：五言律诗

拂衣西雁荡，濯足大龙湫。岂敢为高尚，孤云无所求。芙蓉开太白，瀑布挂飞楼。君有怀仙曲，因风寄十洲。
别王十二杜五之作
作者：屈大均
朝代：清
体裁：五言律诗

万里为兄弟，交情岂偶然。欢娱曾几日，契阔又穷边。紫阁悬斜照，樊川起暮烟。离忧尝似醉，不必酒杯传。
别田约生
作者：屈大均
朝代：清

凄凄秋夜月，万古玉关愁。云汉随天转，霜华逐水流。高堂悬海岳，绝塞托旃裘。又别同怀子，骊歌欲白头。慷慨风人度，飞文鞍马边。羽声悲不止，剑击气无前。别绪萦春草，离心逐玉鞭。河梁频执手，日暮两凄然。君家近漆沮，垂钓日多鱼。汤沐先王旧，杯捲孝子馀。儿童催白发，君父托遗书。早晚还桑梓，萧然赋乐居。
别田约生·其一
作者：屈大均
朝代：清
体裁：五言律诗

凄凄秋夜月，万古玉关愁。云汉随天转，霜华逐水流。高堂悬海岳，绝塞托旃裘。又别同怀子，骊歌欲白头。
别田约生·其三
作者：屈大均
朝代：清
体裁：五言律诗

君家近漆沮，垂钓日多鱼。汤沐先王旧，杯捲孝子馀。儿童催白发，君父托遗书。早晚还桑梓，萧然赋乐居。
别田约生·其二
作者：屈大均
朝代：清
体裁：五言律诗

慷慨风人度，飞文鞍马边。羽声悲不止，剑击气无前。别绪萦春草，离心逐玉鞭。河梁频执手，日暮两凄然。
别稚女
作者：屈大均
朝代：清
体裁：五言律诗

稚女难为别，临行泪欲挥。可怜初绝乳，未解一牵衣。念尔在襁褓，同予餐蕨薇。晨昏娱祖母，莫使笑声希。
别稚女
作者：屈大均
朝代：清

膝下方娇小，非男亦胜无。可怜频失乳，未得复将雏。一月行边上，三龄向海隅。黄泉有慈母，念尔泪如珠。自失餔糜妇，家中日益贫。东门如复出，黄口托何人。况此桑榆日，尤须菽水身。此行惟数月，即返莞江滨。
别稚女 其一 阳江道上逢卢升卿归自琼州赋赠
作者：屈大均
朝代：清
体裁：五言律诗

草木多为状，山川细作笺。龙宫争欲得，海舶早相传。功比嵇含密，才兼郭璞妍。图经予亦作，先就曜真天。
别稚女·其一
作者：屈大均
朝代：清
体裁：五言律诗

膝下方娇小，非男亦胜无。可怜频失乳，未得复将雏。一月行边上，三龄向海隅。黄泉有慈母，念尔泪如珠。
别稚女·其二
作者：屈大均
朝代：清
体裁：五言律诗

自失餔糜妇，家中日益贫。东门如复出，黄口托何人。况此桑榆日，尤须菽水身。此行惟数月，即返莞江滨。
别胡使君
作者：屈大均
朝代：清

边城太守独君贤，射猎相将雨雪边。天作三关雄紫塞，飞扬应在武安前。楼烦一片古风沙，吹乱愁心似雪花。宁武关前别君去，梦魂犹自怯秋笳。
别胡使君·其一
作者：屈大均
朝代：清
体裁：七言绝句

边城太守独君贤，射猎相将雨雪边。天作三关雄紫塞，飞扬应在武安前。
别胡使君·其二
作者：屈大均
朝代：清
体裁：七言绝句

楼烦一片古风沙，吹乱愁心似雪花。宁武关前别君去，梦魂犹自怯秋笳。
别蒲城王子
作者：屈大均
朝代：清
体裁：五言律诗

思家珠海月，望母白登台。此去随南雁，明春见早梅。折贻金粟客，一汎索郎杯。莫令欢娱少，行歌太华来。
别锡鬯
作者：屈大均
朝代：清
体裁：五言律诗

日落黄花晚，风高白雁秋。三关无鼓角，万里尽旃裘。歌管年华送，文章霸气收。相将游猎好，无奈隔云州。
别阮亭
作者：屈大均
朝代：清

今代青云客，渔洋丽句多。芙蓉开晓日，鳷鹊漾金波。拥传扬州去，回鞭上苑过。玉钩斜畔月，水调奈君何。昔年寻白社，君赠庐山谣。以我栖禅寂，相思不见招。今来望宫阙，又欲返东樵。喜尔容台上，殷勤玉佩要。不堪人老大，种柳已成围。羽翼中朝少，埙数故国稀。微言及庄老，散带临芳菲。莫惜閒书札，雁门多雁飞。
别阮亭·其一
作者：屈大均
朝代：清
体裁：五言律诗

今代青云客，渔洋丽句多。芙蓉开晓日，鳷鹊漾金波。拥传扬州去，回鞭上苑过。玉钩斜畔月，水调奈君何。
别阮亭·其三
作者：屈大均
朝代：清
体裁：五言律诗

不堪人老大，种柳已成围。羽翼中朝少，埙数故国稀。微言及庄老，散带临芳菲。莫惜閒书札，雁门多雁飞。
别阮亭·其二
作者：屈大均
朝代：清
体裁：五言律诗

昔年寻白社，君赠庐山谣。以我栖禅寂，相思不见招。今来望宫阙，又欲返东樵。喜尔容台上，殷勤玉佩要。
别高氏兄弟
作者：屈大均
朝代：清

隋宫落日时，相见问新辞。爱我雷阳曲，风流似竹枝。月催连夕饮，花作一春期。芳草牵人去，茫茫失所思。不知公子意，何以解离忧。自向江南去，长含江北愁。雪云连两岸，风叶满孤舟。亦有红桥好，踟蹰自不留。
别高氏兄弟·其一
作者：屈大均
朝代：清
体裁：五言律诗

隋宫落日时，相见问新辞。爱我雷阳曲，风流似竹枝。月催连夕饮，花作一春期。芳草牵人去，茫茫失所思。
别高氏兄弟·其二
作者：屈大均
朝代：清
体裁：五言律诗

不知公子意，何以解离忧。自向江南去，长含江北愁。雪云连两岸，风叶满孤舟。亦有红桥好，踟蹰自不留。
别龚韩二子
作者：屈大均
朝代：清
体裁：五言律诗

翡翠生南海，联翩入帝乡。衔花难作垒，织锦不成章。独往愁矰缴，群栖耻稻粱。故人在丹穴，欲别惜朝阳。
前制府吴公以生日往罗浮山赋此寄寿
作者：屈大均
朝代：清

浮丘已作谢公墩，复把罗浮当漆园。蝴蝶未过仙客洞，梅花先向美人村。八年节钺宣猷苦，一日壶觞养拙尊。好著稚川篇内外，曜真天里得真源。生朝竞望老人峰，天寿还应格九重。且复浮沉珠海日，何妨上下玉渊龙。心开瀑布三千镜，梦落芙蓉四百钟。赌墅只今须太傅，肯教岩壑得从容。
前制府吴公以生日往罗浮山赋此寄寿·其一
作者：屈大均
朝代：清
体裁：七言律诗

浮丘已作谢公墩，复把罗浮当漆园。蝴蝶未过仙客洞，梅花先向美人村。八年节钺宣猷苦，一日壶觞养拙尊。好著稚川篇内外，曜真天里得真源。
前制府吴公以生日往罗浮山赋此寄寿·其二
作者：屈大均
朝代：清
体裁：七言律诗

生朝竞望老人峰，天寿还应格九重。且复浮沉珠海日，何妨上下玉渊龙。心开瀑布三千镜，梦落芙蓉四百钟。赌墅只今须太傅，肯教岩壑得从容。
剑池作
作者：屈大均
朝代：清

闻道阖庐剑，三千泉下藏。扬精为虎气，逆理是鱼肠。露滴梧宫冷，烟流鹤涧长。坟西邻紫玉，山鬼绮罗香。白虎君王气，千年隧道中。精灵归落日，歌舞散秋风。峡底三泉凿，林间一径通。数声钟磬响，山鸟暮争丛。
剑池作·其一
作者：屈大均
朝代：清
体裁：五言律诗

闻道阖庐剑，三千泉下藏。扬精为虎气，逆理是鱼肠。露滴梧宫冷，烟流鹤涧长。坟西邻紫玉，山鬼绮罗香。
剑池作·其二
作者：屈大均
朝代：清
体裁：五言律诗

白虎君王气，千年隧道中。精灵归落日，歌舞散秋风。峡底三泉凿，林间一径通。数声钟磬响，山鸟暮争丛。
剧綦
作者：屈大均
朝代：清
体裁：七言绝句

楸玉相将日剧棋，兔毫赢得笔枝枝。还家赠与青娥妇，细作真书写楚辞。
割带
作者：屈大均
朝代：清
体裁：五言律诗

自割连枝带，相思直至今。花中时有影，镜里绝无心。小像薰香暗，遗衣裹玉深。海棠应尽化，泪渍藓门阴。
割股操
作者：屈大均
朝代：清
体裁：古风

为母刲股，母啖而甘，母则不苦。母啖不甘，儿将以肉为脯。儿肉幸鲜，儿心则腐。一死可救母兮，儿身以之。一脔之肉，儿安忍辞。
劝姬人酒
作者：屈大均
朝代：清

贤后金罍酌，班姬亦羽觞。玉颜酡更好，试把索郎尝。每嫌明月夜，酒气太薰卿。不若同沾醉，氤氲直到明。
劝姬人酒·其一
作者：屈大均
朝代：清
体裁：五言绝句

贤后金罍酌，班姬亦羽觞。玉颜酡更好，试把索郎尝。
劝姬人酒·其二
作者：屈大均
朝代：清
体裁：五言绝句

每嫌明月夜，酒气太薰卿。不若同沾醉，氤氲直到明。
勿上人将乞荔支斋僧为说偈以达其意
作者：屈大均
朝代：清
体裁：七言绝句

岭南珍果是离支，乞作伊蒲供导师。龙象能知琼液味，餐时即是报恩时。
化州道中
作者：屈大均
朝代：清
体裁：五言律诗

百里尽珍禽，林中交好音。落花封虎迹，流水澹人心。误踏峰峰叶，贪眠处处阴。仆夫忧日暮，驱马去骎骎。
化州道中寄时子
作者：屈大均
朝代：清
体裁：五言律诗

林深多直木，水涨失清溪。野草白成路，山花红作泥。卧惊松子落，行畏夕阳西。跋涉因何事，图君玉手携。
北游初归奉家慈还居沙亭作
作者：屈大均
朝代：清

苏耽成道返，阿母大欢娱。何意天边月，还为掌上珠。白华长抱蒂，朱凤更将雏。日夕流霞献，慈颜似鲍姑。久客边州里，初归涨海滨。三迁忧老母，九死愧先臣。深爱存颜色，微忠托隐沦。帘前双燕好，挟子献青春。涕泣辞京国，间关出战尘。发肤归父母，薪胆献君臣。逃墨因多难，成仙未是仁。蛮江葭菼外，此日复垂纶。五岳游难遍，归来复闭关。祗因恋慈母，不忍住深山。草长多麋鹿，江清有白鹇。物情皆慕侣，吾亦倦知还。白尽高堂发，秋霜满海天。早营乌鸟养，莫恋沃洲禅。井邑烽烟里，山河战伐边。绝裾谁忍再，空有壮心悬。
北游初归奉家慈还居沙亭作·其一
作者：屈大均
朝代：清
体裁：五言律诗

苏耽成道返，阿母大欢娱。何意天边月，还为掌上珠。白华长抱蒂，朱凤更将雏。日夕流霞献，慈颜似鲍姑。
北游初归奉家慈还居沙亭作·其三
作者：屈大均
朝代：清
体裁：五言律诗

涕泣辞京国，间关出战尘。发肤归父母，薪胆献君臣。逃墨因多难，成仙未是仁。蛮江葭菼外，此日复垂纶。
北游初归奉家慈还居沙亭作·其二
作者：屈大均
朝代：清
体裁：五言律诗

久客边州里，初归涨海滨。三迁忧老母，九死愧先臣。深爱存颜色，微忠托隐沦。帘前双燕好，挟子献青春。
北游初归奉家慈还居沙亭作·其五
作者：屈大均
朝代：清
体裁：五言律诗

白尽高堂发，秋霜满海天。早营乌鸟养，莫恋沃洲禅。井邑烽烟里，山河战伐边。绝裾谁忍再，空有壮心悬。
北游初归奉家慈还居沙亭作·其四
作者：屈大均
朝代：清
体裁：五言律诗

五岳游难遍，归来复闭关。祗因恋慈母，不忍住深山。草长多麋鹿，江清有白鹇。物情皆慕侣，吾亦倦知还。
北狩辞
作者：屈大均
朝代：清

虎斗笼争寂不闻，銮舆频别靖南军。长安旧帝无人识，空有阏氏拜彩云。沙冷秋高战马閒，蕃儿千队锦衣还。江南天子单于客，竞献酡酥毳帐间。
北狩辞·其一
作者：屈大均
朝代：清
体裁：七言绝句

虎斗笼争寂不闻，銮舆频别靖南军。长安旧帝无人识，空有阏氏拜彩云。
北狩辞·其二
作者：屈大均
朝代：清
体裁：七言绝句

沙冷秋高战马閒，蕃儿千队锦衣还。江南天子单于客，竞献酡酥毳帐间。
十二时·送蒲衣子入山
作者：屈大均
朝代：清

送君归，乱山归去，婚嫁参差都了。向竟似、无情春杳。不使莺花缠绕。玩弄清寒，沉酣玉醴，怕不成仙道。日养寿、影减婵娟，却笑蔡家，犹爱纤纤姑爪。恨此生、茅龙未遍，五岳犹牵怀抱。莫学庐耽，片片毛羽，拂尽洲和岛。恐去家未久，归来但见华表。
十二时·送蒲衣子入山
作者：屈大均
朝代：清
体裁：词

送君归，乱山归去，婚嫁参差都了。向竟似、无情春杳。不使莺花缠绕。玩弄清寒，沉酣玉醴，怕不成仙道。日养寿、影减婵娟，却笑蔡家，犹爱纤纤姑爪。颜未衰，心花意蕊，况有十分光姣。镜里复红，分明大药，不在丹干好。引啸时有风，飞身欲在烟杪。恨此生、茅龙未遍，五岳犹牵怀抱。莫学庐耽，片片毛羽，拂尽洲和岛。恐去家未久，归来但见华表。
十六字令
作者：屈大均
朝代：清
体裁：词

花。见尔如何不忆家。花虽好，争似脸边霞。
十口
作者：屈大均
朝代：清
体裁：五言律诗

十口愁艰食，夫田不纳租。大禾霜降少，晚稻小寒无。白蚬频肥鸭，青虫未饱乌。滑甘调幼妇，好媚九旬姑。
华山下二泉
作者：屈大均
朝代：清
体裁：七言绝句

玉女祠前有醴泉，张超谷在玉泉边。二泉酿就三峰去，醉向仙人掌上眠。
华山作
作者：屈大均
朝代：清
体裁：七言律诗

青天低插芙蓉乱，白帝高临落雁孤。太乙西来朝紫翠，首阳东走入虚无。仙人博戏凌丹壑，毛女琴声隐玉壶。万古云霄随变化，秦皇汉武莫能图。
华山顶诸水
作者：屈大均
朝代：清

玉井潜流作玉泉，中间二十八潭悬。水帘一道风吹断，乱落芙蓉更可怜。蒲池太上东西瀑，散作三峰雨雪来。玉女洗头馀碧水，至今长有白莲开。
华山顶诸水·其一
作者：屈大均
朝代：清
体裁：七言绝句

玉井潜流作玉泉，中间二十八潭悬。水帘一道风吹断，乱落芙蓉更可怜。
华山顶诸水·其二
作者：屈大均
朝代：清
体裁：七言绝句

蒲池太上东西瀑，散作三峰雨雪来。玉女洗头馀碧水，至今长有白莲开。
华岳百韵
作者：屈大均
朝代：清

至道生元气，神山结混茫。灵胡开华岳，少皞主秋方。肃杀清天地，明禋恪帝王。轩游受图箓，虞狩会衣裳。万壑悬河汉，三峰压雍梁。冠危司寇立，鼎耸紫微妨。井鬼精相接，嵩衡影在望。轮牙千仞辟，峪口一夫防。垂峡天如练，横溪石作航。树阴交茂密，泉响击砰磅。太素芙蓉发，真源玉井藏。云霞天四塞，浑沌帝中央。千叶擎珠阙，三花滴玉浆。蔽亏秦日月，照映汉旂常。叠巘森堂奥，攒霄乱剑铓。潼关收虎踞，沙苑放龙骧。表里金城拥，纵横锦幔张。我来凌百二，仙举出阴阳。雾入张超市，风窥玉女房。胸襟披早爽，吟咏写清商。踊跃牛心谷，徘徊古柏行。一天通箭括，九地出车箱。凿翠成飞栈，嵌空作曲堂。鞠躬遇搦岭，垂足度悬岗。自汲凭双绠，人骑向一梁。窦中穿？窱，陂上蹑毫芒。惨澹愁春霭，凄寒怨晓霜。属厓频甐耳，沿涧几回肠。赑屃扶天柱，滂沱哭帝阊。小心恒惴惴，高视每洋洋。但使玄都达，安知玉趾伤。歌翻风浩浩，渴挹露瀼瀼。壁笑飞猿坠，龛怜白鹿翔。凭虚惊御寇，履险藐瞿塘。舞袖回高掌，琴声挑玉姜。蓬壶虽自引，沟壑未曾忘。八极閒挥斥，群真凛拜飏。怀柔思哲后，宰割试封疆。金主骖烟至，甄萧向日妆。霓旌互摩荡，鸾节共趋锵。光彩纷离合，忠诚一赞襄。神京钟鼓在，王母简书将。遗璧传龙死，搴蘋吊国殇。为旒师矗矗，如带恨汤汤。寤寐宗周久，经营陜服长。商颜犹绕霤，渭汭且浮觞。禾黍哀何及，干戈命靡尝。西昏逢昧谷，东旦想扶桑。势蹴中条裂，流倾星宿黄。真形含菡萏，盛德见圭璋。秉矩三公穆，生华庶物昌。万峦朝落雁，半榻卧修羊。郁郁莎罗木，阴阴罨画廊。香炉氛霮䨴，金捡色辉煌。奥府长司命，中华此扼肮。崤陵接风雨，蒲阪列屏障。瀑布瓴长建，桃林甲莫当。逡巡还六国，约法待三章。昔我明高帝，兴基迈古皇。斋心恭默后，飞梦削成傍。圣藻辉岩岫，文思格昊苍。蓐收迎羽葆，白虎奏笙簧。社首迟封禅，华胥享乐康。天威瞻咫尺，仙乐听铿锵。绕指潜幽草，攀髯堕大荒。壶公暂肥遁，箕子久佯狂。战阵存棋石，玑衡运算场。瑶台何偃蹇，姣服自芬芳。蹻捷时争鸟，超腾或射狼。钩梯穷上下，博箭赌兴亡。有母悲三北，无人继一匡。季龙偷玉版，交甫失明珰。丹笋干云直，青柯拂雨凉。坪前三辅小，溪底四州强。太白皆孙干，岷峨是女墙。终南相倚伏，雷首乍低昂。霰雪秋频冷，芝苓夜有光。云英堪沐发，石马欲施缰。绝顶谁盘礴，明星独颉颃。丈夫临乳洞，童子执油囊。不死何须药，无生自有乡。渊明难止酒，弘景早休粮。姑射真冰雪，神尧亦秕糠。洗盆通渤海，御道跨欃枪。同泽纷毛女，承旂俨凤凰。波涛奔楚邓，蠛蠓化氐羌。丰镐劳经纬，昆崙赖纪纲。孤根标不止，变态浩难量。赤县今沦没，黄巾昨扰攘。鳖呿坤轴动，狐啸盗兵倡。发愤吾安往，飘零道不祥。思从杶桧麓，永解蕙兰纕。构宇仙人砭，移家天子鄣。犁沟种瑶草，劈石佐神香。鹑首天方醉，蛾眉世不扬。将军松落落，太上水泱泱。但自调干羽，何烦缺斧斨。聪明归峻极，膂力养方刚。申甫钟何晚，桓文履未臧。希夷不蝉蜕，更扫读书床。
华岳百韵
作者：屈大均
朝代：清
体裁：五言排律

至道生元气，神山结混茫。灵胡开华岳，少皞主秋方。肃杀清天地，明禋恪帝王。轩游受图箓，虞狩会衣裳。万壑悬河汉，三峰压雍梁。冠危司寇立，鼎耸紫微妨。井鬼精相接，嵩衡影在望。轮牙千仞辟，峪口一夫防。垂峡天如练，横溪石作航。树阴交茂密，泉响击砰磅。太素芙蓉发，真源玉井藏。云霞天四塞，浑沌帝中央。千叶擎珠阙，三花滴玉浆。蔽亏秦日月，照映汉旂常。叠巘森堂奥，攒霄乱剑铓。潼关收虎踞，沙苑放龙骧。表里金城拥，纵横锦幔张。我来凌百二，仙举出阴阳。雾入张超市，风窥玉女房。胸襟披早爽，吟咏写清商。踊跃牛心谷，徘徊古柏行。一天通箭括，九地出车箱。凿翠成飞栈，嵌空作曲堂。鞠躬遇搦岭，垂足度悬岗。自汲凭双绠，人骑向一梁。窦中穿�窱，陂上蹑毫芒。惨澹愁春霭，凄寒怨晓霜。属厓频甐耳，沿涧几回肠。赑屃扶天柱，滂沱哭帝阊。小心恒惴惴，高视每洋洋。但使玄都达，安知玉趾伤。歌翻风浩浩，渴挹露瀼瀼。壁笑飞猿坠，龛怜白鹿翔。凭虚惊御寇，履险藐瞿塘。舞袖回高掌，琴声挑玉姜。蓬壶虽自引，沟壑未曾忘。八极閒挥斥，群真凛拜飏。怀柔思哲后，宰割试封疆。金主骖烟至，甄萧向日妆。霓旌互摩荡，鸾节共趋锵。光彩纷离合，忠诚一赞襄。神京钟鼓在，王母简书将。遗璧传龙死，搴蘋吊国殇。为旒师矗矗，如带恨汤汤。寤寐宗周久，经营陜服长。商颜犹绕霤，渭汭且浮觞。禾黍哀何及，干戈命靡尝。西昏逢昧谷，东旦想扶桑。势蹴中条裂，流倾星宿黄。真形含菡萏，盛德见圭璋。秉矩三公穆，生华庶物昌。万峦朝落雁，半榻卧修羊。郁郁莎罗木，阴阴罨画廊。香炉氛霮䨴，金捡色辉煌。奥府长司命，中华此扼肮。崤陵接风雨，蒲阪列屏障。瀑布瓴长建，桃林甲莫当。逡巡还六国，约法待三章。昔我明高帝，兴基迈古皇。斋心恭默后，飞梦削成傍。圣藻辉岩岫，文思格昊苍。蓐收迎羽葆，白虎奏笙簧。社首迟封禅，华胥享乐康。天威瞻咫尺，仙乐听铿锵。绕指潜幽草，攀髯堕大荒。壶公暂肥遁，箕子久佯狂。战阵存棋石，玑衡运算场。瑶台何偃蹇，姣服自芬芳。蹻捷时争鸟，超腾或射狼。钩梯穷上下，博箭赌兴亡。有母悲三北，无人继一匡。季龙偷玉版，交甫失明珰。丹笋干云直，青柯拂雨凉。坪前三辅小，溪底四州强。太白皆孙干，岷峨是女墙。终南相倚伏，雷首乍低昂。霰雪秋频冷，芝苓夜有光。云英堪沐发，石马欲施缰。绝顶谁盘礴，明星独颉颃。丈夫临乳洞，童子执油囊。不死何须药，无生自有乡。渊明难止酒，弘景早休粮。姑射真冰雪，神尧亦秕糠。洗盆通渤海，御道跨欃枪。同泽纷毛女，承旂俨凤凰。波涛奔楚邓，蠛蠓化氐羌。丰镐劳经纬，昆崙赖纪纲。孤根标不止，变态浩难量。赤县今沦没，黄巾昨扰攘。鳖呿坤轴动，狐啸盗兵倡。发愤吾安往，飘零道不祥。思从杶桧麓，永解蕙兰纕。构宇仙人砭，移家天子鄣。犁沟种瑶草，劈石佐神香。鹑首天方醉，蛾眉世不扬。将军松落落，太上水泱泱。但自调干羽，何烦缺斧斨。聪明归峻极，膂力养方刚。申甫钟何晚，桓文履未臧。希夷不蝉蜕，更扫读书床。
华游口号
作者：屈大均
朝代：清

身轻忽到巨灵旁，长揖明星乞玉浆。十丈莲茎持作杖，因探玉并不嫌长。洗头盆里水初寒，明月偏宜镜里看。二十八潭閒照遍，玉颜新似水花丹。
华游口号·其一
作者：屈大均
朝代：清
体裁：七言绝句

身轻忽到巨灵旁，长揖明星乞玉浆。十丈莲茎持作杖，因探玉并不嫌长。
华游口号·其二
作者：屈大均
朝代：清
体裁：七言绝句

洗头盆里水初寒，明月偏宜镜里看。二十八潭閒照遍，玉颜新似水花丹。
华阴二莲歌
作者：屈大均
朝代：清

飞骑相迎暮未来，愁看明月出云台。一声环佩天风落，双下雕鞍巧笑开。太华莲花并蒂春，红妆恼杀谪仙人。千秋愿作田田叶，双捧蛾眉出玉津。大小芙蓉总可怜，青莲今夕在谁边。东西南北皆莲叶，明月中当玉井悬。万仞莲花挂碧天，飞来苍翠玉楼前。美人双倚仙人掌，舞袖回风绝可怜。繇来太华双毛女，采药相携古丈夫。玉女窗开向秋月，与卿复结合欢襦。女生白鹿去翩翩，玉女相将下紫烟。自古仙人多好色，合丹不用独枝莲。洞口飞泉溅锦茵，丹青画出石仙人。半轮石月悬仙掌，绝似蛾眉出水新。玉泉如浆流落花，独坐姑姑餐月华。玉浆与侬作膏沐，明月与侬作丹砂。大者芙蓉小菡萏，已开何似未开花。双窥玉女潭中水，光乱青天一片霞。东峰西峰双石楼，与卿日日居上头。二十八潭作明镜，鸳鸯万古此嬉游。
华阴二莲歌·其一
作者：屈大均
朝代：清
体裁：七言绝句

飞骑相迎暮未来，愁看明月出云台。一声环佩天风落，双下雕鞍巧笑开。
华阴二莲歌·其七
作者：屈大均
朝代：清
体裁：七言绝句

洞口飞泉溅锦茵，丹青画出石仙人。半轮石月悬仙掌，绝似蛾眉出水新。
华阴二莲歌·其三
作者：屈大均
朝代：清
体裁：七言绝句

大小芙蓉总可怜，青莲今夕在谁边。东西南北皆莲叶，明月中当玉井悬。
华阴二莲歌·其九
作者：屈大均
朝代：清
体裁：七言绝句

大者芙蓉小菡萏，已开何似未开花。双窥玉女潭中水，光乱青天一片霞。
华阴二莲歌·其二
作者：屈大均
朝代：清
体裁：七言绝句

太华莲花并蒂春，红妆恼杀谪仙人。千秋愿作田田叶，双捧蛾眉出玉津。
华阴二莲歌·其五
作者：屈大均
朝代：清
体裁：七言绝句

繇来太华双毛女，采药相携古丈夫。玉女窗开向秋月，与卿复结合欢襦。
华阴二莲歌·其八
作者：屈大均
朝代：清
体裁：七言绝句

玉泉如浆流落花，独坐姑姑餐月华。玉浆与侬作膏沐，明月与侬作丹砂。
华阴二莲歌·其六
作者：屈大均
朝代：清
体裁：七言绝句

女生白鹿去翩翩，玉女相将下紫烟。自古仙人多好色，合丹不用独枝莲。
华阴二莲歌·其十
作者：屈大均
朝代：清
体裁：七言绝句

东峰西峰双石楼，与卿日日居上头。二十八潭作明镜，鸳鸯万古此嬉游。
华阴二莲歌·其四
作者：屈大均
朝代：清
体裁：七言绝句

万仞莲花挂碧天，飞来苍翠玉楼前。美人双倚仙人掌，舞袖回风绝可怜。
华阴赠蔺生
作者：屈大均
朝代：清
体裁：七言律诗

爱尔秦云似美人，朝朝光映华山春。青天尽是芙蓉削，白首长为玉女邻。永日一觞消世事，平生双剑结交亲。玉泉如酒吾将老，不恨飘零折角巾。
华顶放歌同王伯佐
作者：屈大均
朝代：清
体裁：古风

太华峻极惟南峰，脚踏万朵青芙蓉。东西二峰尚匍匐，白帝上宫不敢即。天柱摇摇风欲倾，元气茫茫日无色。我行飞栈若惊鸿，君骑搦岭如游龙。君过玉女饮三浆，我向将军攀五松。狂啸翩翩凌绝顶，目营四海神光骋。水帘高捲入珠楼，莲叶深披探玉井。黄河浩浩泻愁心，明月苍苍逐孤景。尘垢犹堪铸帝王，清虚何足留箕颍。形势依然天府雄，龙争虎斗谁途穷。千里金城收一掌，万年甘露待重瞳。
卖墨与砚不售感赋
作者：屈大均
朝代：清

旧墨方程不忍磨，估人持去恨如何。只应砚汁倾三斗，岂有挥金买一螺。胶漆绝愁天下少，钱刀空使故人多。顶烟欲尽分儿女，教写真书去换鹅。水岩真砚石膏腴，细夺仙人冰雪肤。报椟多年矜美玉，投人暗路愧明珠。愁非善价偏难售，枉说奇珍不易图。金错囊中羞涩甚，少陵长是一钱无。
卖墨与砚不售感赋·其一
作者：屈大均
朝代：清
体裁：七言律诗

旧墨方程不忍磨，估人持去恨如何。只应砚汁倾三斗，岂有挥金买一螺。胶漆绝愁天下少，钱刀空使故人多。顶烟欲尽分儿女，教写真书去换鹅。
卖墨与砚不售感赋·其二
作者：屈大均
朝代：清
体裁：七言律诗

水岩真砚石膏腴，细夺仙人冰雪肤。报椟多年矜美玉，投人暗路愧明珠。愁非善价偏难售，枉说奇珍不易图。金错囊中羞涩甚，少陵长是一钱无。
卖花声·旧曲中
作者：屈大均
朝代：清
体裁：词

桃叶渡东西。白鹭飞低。裙腰草长与桥齐。一代曲中人已尽，剩有香溪。脂水半成泥。流入湖堤。荷花欲踏紫骝嘶。燕子衔将魂片片。可是深闺。
卖花声·题镇海楼
作者：屈大均
朝代：清
体裁：词

城上五层高。飞出波涛。三君俎豆委蓬蒿。一片斜阳犹是汉，掩映江皋。风叶莫悲号。白首方搔。蛮夷大长亦贤豪。流尽兴亡多少恨，珠水滔滔。
卖花声·鹧鸪
作者：屈大均
朝代：清
体裁：词

两两对啼閒。声似人蛮。多情唤得玉骢还。何处春深行不得，楚水吴山。南翥向梅关。苦竹丛间。隋阳不似北禽寒，衔叶未教霜露湿，日映花斑。
卖董华亭手卷
作者：屈大均
朝代：清
体裁：七言律诗

董公真迹世间希，博取锱铢更典衣。书画未充三日腹，文章长得百年饥。求仁岂是专求粟，采义何尝但采薇。悔使黄金如粪土，暮龄生计益全非。
南乡子
作者：屈大均
朝代：清
体裁：词

幽菊艳重阳。心吐丹丝瓣卷黄。一朵芙蓉相伴冷，禁霜。露湿无眠爱夜长。梅萼又吹香。梦里偏宜浅淡妆。儿女小同山喜鹊，双双。月下啾嘈绕洞房。
南乡子
作者：屈大均
朝代：清
体裁：词

琵琶尾，凤凰头。相逢识是柳城舟。双双桂楫摇纤玉。沙鸥逐。思得湔裙香水浴。
南乡子·蓬松果
作者：屈大均
朝代：清
体裁：词

一树蓬松。身如井上两梧桐。雄树生花雌结子。鸳鸯似。不是多情争有此。
南乡子二首
作者：屈大均
朝代：清

个个香囊。中多叶叶叠鸳鸯。咸水槟榔那少汁。樱唇湿。纵传胭脂唇不入。注满香螺。白椰心小玉浆多。饮去教郎长似醉。花中睡。却笑槟榔无酒味。
南乡子二首·其一
作者：屈大均
朝代：清
体裁：词

个个香囊。中多叶叶叠鸳鸯。咸水槟榔那少汁。樱唇湿。纵传胭脂唇不入。
南乡子二首·其二
作者：屈大均
朝代：清
体裁：词

注满香螺。白椰心小玉浆多。饮去教郎长似醉。花中睡。却笑槟榔无酒味。
南城眺望有作
作者：屈大均
朝代：清

帆拂城墙影不迟，海风吹乱飏潮时。楼飞似挟蛟龙气，笛奏休惊雁鹜池。上下巡盐勤白打，东西抽货苦波斯。江鱼价贱金钱贵，疾苦炎州只自知。日斜愁见断头虹，飓母来时尚练风。海底鱼龙喧夜市，潮头宫阙起秋空。盐烧积雪千田白，花吐攀枝十里红。大小虎门多戍卒，莫令洋寇势相通。
南城眺望有作·其一
作者：屈大均
朝代：清
体裁：七言律诗

帆拂城墙影不迟，海风吹乱飏潮时。楼飞似挟蛟龙气，笛奏休惊雁鹜池。上下巡盐勤白打，东西抽货苦波斯。江鱼价贱金钱贵，疾苦炎州只自知。
南城眺望有作·其二
作者：屈大均
朝代：清
体裁：七言律诗

日斜愁见断头虹，飓母来时尚练风。海底鱼龙喧夜市，潮头宫阙起秋空。盐烧积雪千田白，花吐攀枝十里红。大小虎门多戍卒，莫令洋寇势相通。
南屏寺逢孙宇台
作者：屈大均
朝代：清
体裁：七言绝句

一声钟动暮禽还，秋色苍苍雨过山。高士繇来栖白社，相逢啸咏虎溪閒。
南岳
作者：屈大均
朝代：清

峰绕祝融尊，湖湘映岳门。香炉云梦气，瀑布洞庭源。雨霁分秋色，林开见晓暾。青苍一千里，望似阵云屯。伊昔洪荒世，衡山佐禹功。巨灵分一掌，明德继重瞳。岣嵝悬神碣，莲花落古宫。千秋金简气，龙虎郁无穷。烈气流珠海，真形隐玉壶。云霞相变化，日月自虚无。紫盖削千仞，朱天开一隅。飘飘鸾鹤上，高揖列仙儒。山随湘水长，转转向清湘。九面芙蓉翠，中天紫盖张。峰峰朝赤帝，树树带衡阳。万古香炉气，氤氲桂邸旁。
南岳·其一
作者：屈大均
朝代：清
体裁：五言律诗

峰绕祝融尊，湖湘映岳门。香炉云梦气，瀑布洞庭源。雨霁分秋色，林开见晓暾。青苍一千里，望似阵云屯。
南岳·其三
作者：屈大均
朝代：清
体裁：五言律诗

烈气流珠海，真形隐玉壶。云霞相变化，日月自虚无。紫盖削千仞，朱天开一隅。飘飘鸾鹤上，高揖列仙儒。
南岳·其二
作者：屈大均
朝代：清
体裁：五言律诗

伊昔洪荒世，衡山佐禹功。巨灵分一掌，明德继重瞳。岣嵝悬神碣，莲花落古宫。千秋金简气，龙虎郁无穷。
南岳·其四
作者：屈大均
朝代：清
体裁：五言律诗

山随湘水长，转转向清湘。九面芙蓉翠，中天紫盖张。峰峰朝赤帝，树树带衡阳。万古香炉气，氤氲桂邸旁。
南岳顶观日
作者：屈大均
朝代：清
体裁：五言律诗

中宵登岳望，阊阖赤霞边。光采频迎日，空濛不见天。苍梧龙驭失，紫盖凤楼迁。万古湘累泪，东皇太乙前。
南楼令
作者：屈大均
朝代：清
体裁：词

无奈叶潇潇。未秋含素飙。染霜深、怎得红消。碧树无端成锦树，片片血，化花飘。写恨满空寥。断魂何处招。怎相思、难报琼瑶。青女多情能醉汝。休落尽，为南朝。
南歌子 其一 五首
作者：屈大均
朝代：清
体裁：词

耳坠双珠重，眉拖半月长。未笑口生香。更簪花一朵，断人肠。
南歌子 其三 五首
作者：屈大均
朝代：清
体裁：词

屐齿沉香结，钗头小凤毛。鬟湿桂花膏。半妆犹未就，弄檀槽。
南歌子 其二 五首
作者：屈大均
朝代：清
体裁：词

额暖装貂鼠，头高作凤凰。珠翠染花香。却嫌人说道，似吴娘。
南歌子·五首
作者：屈大均
朝代：清

耳坠双珠重，眉拖半月长。未笑口生香。更簪花一朵，断人肠。额暖装貂鼠，头高作凤凰。珠翠染花香。却嫌人说道，似吴娘。屐齿沉香结，钗头小凤毛。鬟湿桂花膏。半妆犹未就，弄檀槽。雪粉荼蘼制，花梳茉莉装。衣更尽情香。消魂犹未了，向平康。珠泪成红豆，香心作彩云。更用好花薰。倩谁遥寄去，桂林君。
南歌子·其五
作者：屈大均
朝代：清
体裁：词

珠泪成红豆，香心作彩云。更用好花薰。倩谁遥寄去，桂林君。
南歌子·其四
作者：屈大均
朝代：清
体裁：词

雪粉荼蘼制，花梳茉莉装。衣更尽情香。消魂犹未了，向平康。
南浦
作者：屈大均
朝代：清

平沙雪积，正层冰，千里冻河流。浑脱浮沉难渡，泥污紫貂裘。系马苦投山戌，望关门、半掩武安楼。喜草间？兔，健儿多射取，醉豁边愁。卷叶更吹觱栗，向悲风、惊起鬼啾啾。酹酒长城枯骨，寻取月支头。细小不堪丹漆，任乌鸢，衔去作高丘。忘国觞如许，未归魂在白狼沟。
南浦
作者：屈大均
朝代：清
体裁：词

平沙雪积，正层冰，千里冻河流。浑脱浮沉难渡，泥污紫貂裘。系马苦投山戌，望关门、半掩武安楼。喜草间�兔，健儿多射取，醉豁边愁。卷叶更吹觱栗，向悲风、惊起鬼啾啾。酹酒长城枯骨，寻取月支头。细小不堪丹漆，任乌鸢，衔去作高丘。忘国觞如许，未归魂在白狼沟。
南浦
作者：屈大均
朝代：清

平沙雪积，正层冰，千里冻河流。浑脱浮沉难渡，泥污紫貂裘。系马苦投山戌，望关门、半掩武安楼。喜草间𠬍兔，健儿多射取，醉豁边愁。卷叶更吹觱栗，向悲风、惊起鬼啾啾。酹酒长城枯骨，寻取月支头。细小不堪丹漆，任乌鸢，衔去作高丘。忘国觞如许，未归魂在白狼沟。
南海庙作
作者：屈大均
朝代：清

金银宫阙映朝暾，火帝南兼水帝尊。万里朝宗来百谷，中华形势尽三门。云开帆席洋船过，月出楼台海市屯。元气茫茫全化水，不知天外有渔村。南越人祠尽祀融，章丘平处有行宫。三江水到扶胥大，万里天归涨海空。潮汐旧从狮口入，帆樯新与虎门通。天留一岛苍茫外，可惜田横事不终。扶桑影逐海云过，蜃物春来变怪多。日暖羊城来士女，月明龙户有笙歌。家家水帝祠南海，岁岁天朝使暹罗。汉将神灵铜鼓在，风吹音响满沧波。
南海庙作·其一
作者：屈大均
朝代：清
体裁：七言律诗

金银宫阙映朝暾，火帝南兼水帝尊。万里朝宗来百谷，中华形势尽三门。云开帆席洋船过，月出楼台海市屯。元气茫茫全化水，不知天外有渔村。
南海庙作·其三
作者：屈大均
朝代：清
体裁：七言律诗

扶桑影逐海云过，蜃物春来变怪多。日暖羊城来士女，月明龙户有笙歌。家家水帝祠南海，岁岁天朝使暹罗。汉将神灵铜鼓在，风吹音响满沧波。
南海庙作·其二
作者：屈大均
朝代：清
体裁：七言律诗

南越人祠尽祀融，章丘平处有行宫。三江水到扶胥大，万里天归涨海空。潮汐旧从狮口入，帆樯新与虎门通。天留一岛苍茫外，可惜田横事不终。
南海神祠作
作者：屈大均
朝代：清

扶胥江口水微茫，箫鼓人祠百谷王。万派洪涛朝涨海，千秋绛节奠扶桑。参天花倒龙宫影，浴日亭浮蜃气光。闻道汉家东渡急，冯夷先为驾鼍梁。夹江铜鼓响天风，春半家家祀祝融。神次最尊南海帝，隋时初筑虎门宫。波罗花落蛮娘拾，狮子洋开估舶通。汉代楼船零落尽，何时重见伏波功。
南海神祠作·其一
作者：屈大均
朝代：清
体裁：七言律诗

扶胥江口水微茫，箫鼓人祠百谷王。万派洪涛朝涨海，千秋绛节奠扶桑。参天花倒龙宫影，浴日亭浮蜃气光。闻道汉家东渡急，冯夷先为驾鼍梁。
南海神祠作·其二
作者：屈大均
朝代：清
体裁：七言律诗

夹江铜鼓响天风，春半家家祀祝融。神次最尊南海帝，隋时初筑虎门宫。波罗花落蛮娘拾，狮子洋开估舶通。汉代楼船零落尽，何时重见伏波功。
南海神祠古木棉花歌
作者：屈大均
朝代：清
体裁：古风

十丈珊瑚是木棉，花开红比朝霞鲜。天南树树皆烽火，不及攀枝花可怜。南海祠前十馀树，祝融旌节花中驻。烛龙衔出似金盘，火凤巢来成绛羽。收香一一立花须，吐绶纷纷饮花乳。参天古干争盘拿，花时无叶何纷葩。白缀枝枝蝴蝶茧，红烧朵朵芙蓉砂。受命炎州丽无匹，太阳烈气成嘉实。扶桑久已摧为薪，独有此花擎日出。高高交映波罗东，雨露曾分扶荔宫。扶持赤帝南溟上，吐纳丹心大火中。二月花开三月叶，半天飞落人争接。东风乱剪猩红绒，儿女拾来柔可摺。正及春祠百谷王，神灵不使马蹄蹀。还怜飞絮白如霜，织为緤布作衣裳。银钗叩罢双铜鼓，岁岁看花水殿旁。
南海祠下作
作者：屈大均
朝代：清
体裁：七言律诗

南溟天尽水茫茫，江汉争朝百谷王。万里云霞开海市，中宵日月出扶桑。未标铜柱炎山上，且泛星槎织女傍。自昔仙人功业早，乘时吾亦拟张良。
南海祠作
作者：屈大均
朝代：清
体裁：七言绝句

衡岳精灵满粤中，朱明洞府总相通。天教火帝司南海，万古扶胥祀祝融。
南粤辞
作者：屈大均
朝代：清

尉佗戍五岭，能得粤人心。移书告横浦，绝道恐兵临。蛮夷一老夫，身定百粤都。马牛齿已长，窃帝聊自娱。西瓯众半裸，南面亦称王。老夫亡高异，难镇万里疆。可怜南粤王，箕踞而椎髻。时时问陆生，吾何如皇帝。足下中国人，今乃反天性。皇帝与抗衡，祸且及真定。两雄不并立，汉为天下服。皇帝贤天子，吾其去黄屋。生翠四十双，桂蠹一百器。献上未央宫，北面因汉使。
南粤辞·其一
作者：屈大均
朝代：清
体裁：五言绝句

尉佗戍五岭，能得粤人心。移书告横浦，绝道恐兵临。
南粤辞·其七
作者：屈大均
朝代：清
体裁：五言绝句

生翠四十双，桂蠹一百器。献上未央宫，北面因汉使。
南粤辞·其三
作者：屈大均
朝代：清
体裁：五言绝句

西瓯众半裸，南面亦称王。老夫亡高异，难镇万里疆。
南粤辞·其二
作者：屈大均
朝代：清
体裁：五言绝句

蛮夷一老夫，身定百粤都。马牛齿已长，窃帝聊自娱。
南粤辞·其五
作者：屈大均
朝代：清
体裁：五言绝句

足下中国人，今乃反天性。皇帝与抗衡，祸且及真定。
南粤辞·其六
作者：屈大均
朝代：清
体裁：五言绝句

两雄不并立，汉为天下服。皇帝贤天子，吾其去黄屋。
南粤辞·其四
作者：屈大均
朝代：清
体裁：五言绝句

可怜南粤王，箕踞而椎髻。时时问陆生，吾何如皇帝。
南粤闺辞
作者：屈大均
朝代：清
体裁：七言绝句

香貂双覆锦衾齐，雨洒船窗梦戍西。潮水未曾生夜半，长鸣恨杀九真鸡。
南越王祠
作者：屈大均
朝代：清
体裁：五言排律

百粤山川险，中原鼓角悲。诛秦任豪杰，称帝在蛮彝。翡翠开黄屋，明珠饰大旗。老夫原越吏，竖子岂王师。霸气横沧海，雄图忆往时。潮声吞日月，云气走蛟螭。子女闾阎换，衣冠宛雒移。莺花非旧苑，歌舞尚荒祠。沃野馀千里，崇冈接九疑。无人□□据，诸□正疮痍。谪宦虞翻枉，成仙鲍靓迟。五羊何缥缈，八桂自葳蕤。未解青萍愤，空劳白石思。浮丘春正好，且为酌金卮。
南镇
作者：屈大均
朝代：清
体裁：七言律诗

稽山形胜配朱天，汉帝登坛肃豆笾。玉笥宫藏神禹简，香炉峰拒祖龙鞭。风云有气生潭口，虎豹无声立洞前。十道河山劳作镇，更扶黄屋斗牛边。
博浪行
作者：屈大均
朝代：清
体裁：古风

一声震动惊秦始，猛过当年椎晋鄙。山东豪俊尽生心，圯上老人应不喜。英雄坚忍事方成，徼幸何须学庆卿。副车误中知天意，要使沙丘载臭行。扶苏不得作天子，总在沙丘龙一死。可怜百万死秦孤，祗有赵高能雪耻。赵高生长赵王家，泪洒长平作血花。报赵尽倾秦郡县，报韩只得博浪沙。
卢亭
作者：屈大均
朝代：清
体裁：古风

老万山中多卢亭，雌雄一一皆人形。绿毛遍身祗留面，半遮下体松皮青。攀船三两不肯去，投似酒食声咿嘤。纷纷将鱼来献客，穿腮紫藤花无名。生食诸鱼不烟火，一大鲈鱼持向我。殷勤更欲求香醪，雌者腰身时袅娜。在山知不是人鱼，乃是鱼人山上居。编茅作屋数千百，海上渔村多不如。卢循苗裔毋乃是，化为异类关天理。或有衣裳即古人，避秦留得多孙子。我亦秦时古丈夫，手携绿毛三两姝。祗因误餐谷与肉，遂令肥重非仙癯。卢亭羡尔无拘束，裸国之人如可畜。猩猩能言虽不如，彼却未离禽兽族。鱼人自是洪荒人，茹腥饮血何狉獉。我欲衣裳易鳞介，尽教蛙黾皆吾民。自古越人象龙子，入江绣面兼文身。腼然人面能雪耻，差胜中州冠带伦。觞乃豆肉且分与，期尔血气知尊亲。
卧疾行
作者：屈大均
朝代：清
体裁：古风

贞女长苦寒，介士长苦饥。吁嗟蕙兰草，雨露不相滋。人情若流水，流水东以西。一日不胶漆，十日不相知。我有负薪忧，药石谁见贻。一身事尊老，衣食无所资。为子复为妇，出门尝迟迟。水精为明月，一气相光辉。月中有日影，如子在母怀。
卫人生子
作者：屈大均
朝代：清
体裁：五言律诗

明月生珠牡，精华贵在迟。晚成为硕果，早发岂琼枝。将种知无敌，先人德在兹。明年小垂手，还见梦熊罴。
卫广文以荔支诗见示赋此奉酬并以为寿
作者：屈大均
朝代：清
体裁：七言律诗

汉时王逸推能赋，君复风华似叔师。甘液含消中圣后，香琼饵罢得仙时。兰陵祭酒何曾老，天禄传经亦未迟。首夏清和看欲近，先红犀角望新辞。
历千尺峡百尺峡诸崄至岳顶
作者：屈大均
朝代：清

临崖垂半足，飞上岳莲端。玉井窥天小，蒲池弄月寒。白云吞万象，瀑水泻千盘。左右石楼敞，吾将寄羽翰。飞梯何袅袅，千仞翠微边。路滑愁春雪，身轻堕紫烟。峡中稀见日，花里屡逢泉。早晚携妻子，同餐玉井莲。
历千尺峡百尺峡诸崄至岳顶·其一
作者：屈大均
朝代：清
体裁：五言律诗

临崖垂半足，飞上岳莲端。玉井窥天小，蒲池弄月寒。白云吞万象，瀑水泻千盘。左右石楼敞，吾将寄羽翰。
历千尺峡百尺峡诸崄至岳顶·其二
作者：屈大均
朝代：清
体裁：五言律诗

飞梯何袅袅，千仞翠微边。路滑愁春雪，身轻堕紫烟。峡中稀见日，花里屡逢泉。早晚携妻子，同餐玉井莲。
又寄朱十
作者：屈大均
朝代：清
体裁：古风

公子吾所思，薄游滞于越。秋风予不归，岩桂花已发。赠尔浣花人，耶溪弄明月。
又答其弟仲夔
作者：屈大均
朝代：清

扬鞭几日别京华，吴下争看白鼻騧。剑客多生荆楚地，骚辞更在大夫家。同将孝友光南海，独惜英雄老紫霞。兄弟六龙君第二，趋庭万里慰公沙。与我神交几啸歌，林宗一路话烟萝。休言高尚皆金马，亦有文章在玉珂。兰草自为王者出，羊裘终柰故人何。君家父子高台阁，应念穷居著述多。
又答其弟仲夔·其二
作者：屈大均
朝代：清
体裁：七言律诗

与我神交几啸歌，林宗一路话烟萝。休言高尚皆金马，亦有文章在玉珂。兰草自为王者出，羊裘终柰故人何。君家父子高台阁，应念穷居著述多。
又赠香丹
作者：屈大均
朝代：清

十六罗敷已嫁夫，秦家楼上有卿无。白州生女频归石，南海名娘半是珠。短短兰云初覆额，轻轻桃雪欲凝肤。前身定是收香鸟，日夕沉馢满绣襦。生长东官甲水滨，珊瑚洲与绿萝邻。女儿香角从无价，上客琴心夙有因。方朔俸钱多买笑，信陵兵法不谋身。英雄气为红颜短，送老还须日饮醇。
又赠香丹·其一
作者：屈大均
朝代：清
体裁：七言律诗

十六罗敷已嫁夫，秦家楼上有卿无。白州生女频归石，南海名娘半是珠。短短兰云初覆额，轻轻桃雪欲凝肤。前身定是收香鸟，日夕沉馢满绣襦。
又赠香丹·其二
作者：屈大均
朝代：清
体裁：七言律诗

生长东官甲水滨，珊瑚洲与绿萝邻。女儿香角从无价，上客琴心夙有因。方朔俸钱多买笑，信陵兵法不谋身。英雄气为红颜短，送老还须日饮醇。
友人见惠端州锦石俾为琴台之用赋答
作者：屈大均
朝代：清
体裁：七言律诗

相贻片石自羚羊，四尺裁同凤嗉长。作案真宜青玉好，为屏不用锦云张。清音易取空如水，素手难留冻似霜。去岁猪肝纯紫砚，一齐珍重在书床。
友人言石？水帘为丰湖之源率题二绝
作者：屈大均
朝代：清

一帘飞作一湖来，湖阔珠玑撒不开。玉女九天纷咳唾，随风又化瀑花回。每恨珠帘捲太高，天风忽作快并刀。剪将半幅为秋雨，散入双湖起雪涛。
友人言石�水帘为丰湖之源率题二绝·其一
作者：屈大均
朝代：清
体裁：七言绝句

一帘飞作一湖来，湖阔珠玑撒不开。玉女九天纷咳唾，随风又化瀑花回。
友人言石�水帘为丰湖之源率题二绝·其二
作者：屈大均
朝代：清
体裁：七言绝句

每恨珠帘捲太高，天风忽作快并刀。剪将半幅为秋雨，散入双湖起雪涛。
友人饷瓶花
作者：屈大均
朝代：清
体裁：五言律诗

桃花爱人日，人日更生姿。小吐松篁外，微含雨雪时。寒辞沙渚好，暖入玉瓶宜。野老殷勤甚，春光早见贻。
双刃操
作者：屈大均
朝代：清
体裁：古风

吁嗟烈兮佳人，知义兮不知有身。手持喉兮再割，血洒地兮纷纷。血洒地兮纷纷，夜有光兮非青燐。鬼伯抱持兮叩天阍。
双声子·吊东皋别业故址
作者：屈大均
朝代：清
体裁：词

汉台南面，越城东臂，胜地曾作蘅皋。湖通珠浦，溪连香谷，花木一一分曹。兰亭几度，觞咏罢、徒有蓬蒿。难陶写，把丝竹，留教山鸟啾嘈。幸狐狸，知谢公白血，珍同水碧金膏。微躯安惜，乾崩坤裂，平陵一死洪毛。与龙髯马角，和粪土、同委员濠。炊残白骨，牛羊总成，一片腥臊。
双头莲
作者：屈大均
朝代：清
体裁：词

京洛无归，伤万里神州，陵沉都尽。英雄无分，把壮志、销向边头红粉。诀绝欲向蓬壶，便成仙谁忍。须发愤，向首飞扬，争雄一天鹰隼。壮貌尚似留侯，但秋来揽镜，微霜沾鬓。年将耳顺，奈一片、耿耿丹心难烬。且喜五色肝肠，多文章膏润。还拂拭。紫锷青萍，休教血晕。
双燕窝
作者：屈大均
朝代：清
体裁：五言绝句

双燕复双燕，生时不相见。相见在黄泉，雌雄何婉娈。
双燕窝辞
作者：屈大均
朝代：清

昔闻乌鹊好，不入宋王罗。又有香家女，同栖双燕窠。昔闻蝴蝶好，同宿青陵台。又有水西子，窠成双燕来。
双燕窝辞·其一
作者：屈大均
朝代：清
体裁：五言绝句

昔闻乌鹊好，不入宋王罗。又有香家女，同栖双燕窠。
双燕窝辞·其二
作者：屈大均
朝代：清
体裁：五言绝句

昔闻蝴蝶好，同宿青陵台。又有水西子，窠成双燕来。
双雁儿
作者：屈大均
朝代：清
体裁：词

鸣笳叠鼓又黄昏。散哨骑，掩旗门。曲吹公主嫁乌孙。教争琶，拭泪痕。娇娆争拥火红盘。泥上客，赌芳尊。醉眠雕鼠帐房温。任新魂，续旧魂。
发白
作者：屈大均
朝代：清
体裁：五言律诗

发白愁儿女，情多愧圣贤。无成非事业，不病即神仙。孔雀沙为浴，梅花石作田。河清如可俟，坚卧更三年。
叔祖崇荐翁九十寿恭赋
作者：屈大均
朝代：清
体裁：七言律诗

天留南屈在沙亭，烟管峰临涨海青。先祖遍栽长命树，曾孙频作老人星。大宗祠启来昭穆，春酒筵开肃典型。乱插桃花方朔喜，三千花实信仙经。
叠滘舟中春望作
作者：屈大均
朝代：清
体裁：七言律诗

乔木村村是木绵，荔枝林里出炊烟。山痕青入寒天远，水气黄含落日鲜。一棹暮归惊宿鹭，孤斋春卧畏啼鹃。江山如此无人恨，岁岁花开独怆然。
口占为增城万寿寺老僧寿
作者：屈大均
朝代：清
体裁：七言绝句

春冈冈下古花宫，兰草房房种几丛。老衲亦餐云母否，何妨七十貌如童。
口占寄高子
作者：屈大均
朝代：清
体裁：五言绝句

伯鸾无至友，相与只高恢。可念平生好，遥寻杵臼来。
口占答平山饷荔枝
作者：屈大均
朝代：清
体裁：七言绝句

夏至先红惟黑叶，连朝颇恨玉盘空。因君饱食思甘蜜，珠玉为心报不穷。
口占赠谢七丈长松
作者：屈大均
朝代：清
体裁：古风

罗浮七星松，曾化七道士。君是第几株，苍龙夭矫似。年方八十已大耋，问汝奇龄安所底。手种诸香成水沈，生结熟结多肌理。赠我太古根，枝枝含石髓。焚向南山垆，氤氲浸四体。
口占送人还德庆
作者：屈大均
朝代：清
体裁：七言绝句

三峡羚羊大小湘，牂牁江水贯中央。江干十月嘉鱼美，白舸随君返故乡。
口占送姬人之母
作者：屈大均
朝代：清

而女归吾喜有孙，佳人秀实慰慈萱。阿婆不肯留相抱，黄口娇啼讵忍言。公姥能来就女无，无儿休叹白头孤。殷勤得使甥孙大，与妇双双作孝乌。
口占送姬人之母·其一
作者：屈大均
朝代：清
体裁：七言绝句

而女归吾喜有孙，佳人秀实慰慈萱。阿婆不肯留相抱，黄口娇啼讵忍言。
口占送姬人之母·其二
作者：屈大均
朝代：清
体裁：七言绝句

公姥能来就女无，无儿休叹白头孤。殷勤得使甥孙大，与妇双双作孝乌。
口占送陈献孟之兴宁
作者：屈大均
朝代：清
体裁：七言绝句

翩翩书记去从军，彩笔凭将扫阵云。东指蓝关风旆捲，功名好慰望诸君。
古丈人洞草堂歌
作者：屈大均
朝代：清
体裁：古风

丈夫非仙人，毛女亦高士。相携向白云，欲学采薇子。天生两洞如鸳鸯，西临太华东首阳。女萝飞花蔽洞口，双栖人在洞中央。草堂之中何所望，有美一人持玉浆。巨灵掌上石楼长，水帘捲起见明妆。草堂之中何所服，石髓金精满岩谷。古松千岁吐奇光，夜如荷花昼牛目。
古别离
作者：屈大均
朝代：清
体裁：五言绝句

日暮西风起，吹侬两泪飞。那能如白露，一路洒郎衣。
古庙
作者：屈大均
朝代：清
体裁：五言律诗

古庙潇湘尾，微茫接洞庭。美人云荡漾，帝子水精灵。髻作君山小，衣留兰叶馨。微闻抚瑶瑟，声在数峰青。
古意
作者：屈大均
朝代：清

垂柳与垂杨，枝条有短长。柳长杨短短，一体似鸳鸯。风流水杨柳，宜水复宜风。莫即为花絮，飘飏西复东。菱花背日寒，芡花向日暖。同是水中根，为心有长短。有美云堂树，冬生翠负霜。少阴精自固，名以冻青香。
古意
作者：屈大均
朝代：清

妾有大秦珠，尝含明月姿。明月亏有时，妾珠光不移。朝悬妆镜台，暮系红罗衣。君心不可照，持此委沙泥。愿得青鸾鸟，衔将赠宓妃。夷光有宝镜，沉在若邪溪。朝霞沐其彩，明月扬其辉。春秋迭代谢，菱花终不萎。安得佳丽人，持将照蛾眉。落花辞故枝，飘零逐溪水。道逢浣纱人，拾花置怀里。与君同春荣，相怜贵终始。但愿东风吹，长堕机中绮。凄凄岁云暮，蟋蟀呜堂隅。场苗不可食，谁当维白驹。伊昔采桑女，窈窕秦罗敷。银钩挂柔条，绿蕤映罗襦。托心自有所，但笑使君愚。
古意
作者：屈大均
朝代：清

宁作黄鸳鸯，不作紫鸂鶒。鸳鸯解白头，双毛同雪色。雄兔在月中，雌兔长相望。月中不顾侬，孕子何由两。百合蒜可怜，根根皆百合。赠郎百合根，花叶休相杂。
古意
作者：屈大均
朝代：清

心甘和薏苦，一种在莲房。试把芙蓉擘，方知侬断肠。生憎双蛱蝶，终日镇相随。不是韩凭魄，何须风太吹。雨馀苔藓上，泥以燕衔香。一片馀春色，依依在画梁。
古意
作者：屈大均
朝代：清

愿君似山丹，红颜得长保。一开三月馀，黄落犹能好。一夕花荣落，终如木槿何。朱颜不可恃，流恨蕣英多。冉冉泰山竹，孤生只自怜。君非松与柏，那得女萝缠。郎采首阳甘，妾采首阳苦。甘苦不同心，枝条但相伍。苔青至秋紫，兰紫至秋红。妾自多颜色，承恩岁晏中。但教为菡萏，不愿作芙蓉。菡萏未开好，含葩似阿侬。藕花既相偶，莲叶亦相连。借问鸳鸯鸟，何茎最可怜。灼灼水芙蓉，中含青薏苦。花叶苦中生，莲心君莫取。泥水何愁浊，芙蓉且种来。藕中如有节，花叶自然开。与君情好蔤，白蒻在泥中。花叶生同节，相莲自始终。藕行元有路，深浅总耕泥。摘叶能伤本，田田开未齐。君心似明月，妾貌比菱华。与月相回转，青青映海霞。鲫鱼解相即，鲋鱼解相附。阿欢独何为，一去不回顾。侬如抱香枝，不离水松树。栽为木屧轻，随郎踏霜露。兔丝本无根，所恃惟茯苓。茯苓在松下，兔丝长青青。芭蕉亦有心，叶叶过墙阴。为尔含风雨，秋声一夜深。花叶长相偶，茎茎节上开。荷边休摘叶，留作一花来。不见园中树，花开只在枝。枝间结红豆，一子一相思。欢作槟门花，侬作扶留叶。欲得两成甘，花叶长相接。赠子槟榔花，杂以相思叶。二物合成甘，有如郎与妾。不及莲根好，泥中得偶生。鸳鸯花叶下，双宿到天明。不如池上藕，花叶得相连。花落莲房见，青青子可怜。
古意
作者：屈大均
朝代：清

望郎如枣子，今夜可来来。莫使流黄月，清光拂不开。生憎子巂鸟，不解一催归。啼杀枫林里，连弓弹不飞。
古意
作者：屈大均
朝代：清
体裁：五言绝句

柳花下阶砌，衣动香氤氲。蝴蝶不相识，亦来衣罗裙。
古意
作者：屈大均
朝代：清

点点越罗衣，桃花作泪飞。鹧鸪如有意，为唤阿郎归。面脂调藁本，留半与薰裳。一任蛇床乱，薇芜自有香。木末芙蓉发，枝枝解向人。刺多伤女手，采摘不须频。
古意
作者：屈大均
朝代：清
体裁：五言绝句

美人揽明月，盈手似瑶华。欲赠离居者，徘徊秋汉斜。
古意
作者：屈大均
朝代：清

赠欢百合根，根比？花好。大小总骈头，瓣瓣长相抱。赠欢多芬芳，华实一时好。宜母子在怀，宜男花在抱。
古意·其一
作者：屈大均
朝代：清
体裁：五言绝句

垂柳与垂杨，枝条有短长。柳长杨短短，一体似鸳鸯。
古意·其一
作者：屈大均
朝代：清
体裁：古风

妾有大秦珠，尝含明月姿。明月亏有时，妾珠光不移。朝悬妆镜台，暮系红罗衣。君心不可照，持此委沙泥。愿得青鸾鸟，衔将赠宓妃。
古意·其一
作者：屈大均
朝代：清
体裁：五言绝句

宁作黄鸳鸯，不作紫鸂鶒。鸳鸯解白头，双毛同雪色。
古意·其一
作者：屈大均
朝代：清
体裁：五言绝句

心甘和薏苦，一种在莲房。试把芙蓉擘，方知侬断肠。
古意·其一
作者：屈大均
朝代：清
体裁：五言绝句

愿君似山丹，红颜得长保。一开三月馀，黄落犹能好。
古意·其一
作者：屈大均
朝代：清
体裁：五言绝句

望郎如枣子，今夜可来来。莫使流黄月，清光拂不开。
古意·其一
作者：屈大均
朝代：清
体裁：五言绝句

点点越罗衣，桃花作泪飞。鹧鸪如有意，为唤阿郎归。
古意·其一
作者：屈大均
朝代：清

赠欢百合根，根比？花好。大小总骈头，瓣瓣长相抱。
古意·其一
作者：屈大均
朝代：清
体裁：五言绝句

赠欢百合根，根比�花好。大小总骈头，瓣瓣长相抱。
古意·其七
作者：屈大均
朝代：清
体裁：五言绝句

藕花既相偶，莲叶亦相连。借问鸳鸯鸟，何茎最可怜。
古意·其三
作者：屈大均
朝代：清
体裁：五言绝句

冉冉泰山竹，孤生只自怜。君非松与柏，那得女萝缠。
古意·其三
作者：屈大均
朝代：清
体裁：五言绝句

木末芙蓉发，枝枝解向人。刺多伤女手，采摘不须频。
古意·其三
作者：屈大均
朝代：清
体裁：五言绝句

百合蒜可怜，根根皆百合。赠郎百合根，花叶休相杂。
古意·其三
作者：屈大均
朝代：清
体裁：五言绝句

菱花背日寒，芡花向日暖。同是水中根，为心有长短。
古意·其三
作者：屈大均
朝代：清
体裁：古风

落花辞故枝，飘零逐溪水。道逢浣纱人，拾花置怀里。与君同春荣，相怜贵终始。但愿东风吹，长堕机中绮。
古意·其三
作者：屈大均
朝代：清
体裁：五言绝句

雨馀苔藓上，泥以燕衔香。一片馀春色，依依在画梁。
古意·其九
作者：屈大均
朝代：清
体裁：五言绝句

泥水何愁浊，芙蓉且种来。藕中如有节，花叶自然开。
古意·其二
作者：屈大均
朝代：清
体裁：五言绝句

一夕花荣落，终如木槿何。朱颜不可恃，流恨蕣英多。
古意·其二
作者：屈大均
朝代：清
体裁：古风

夷光有宝镜，沉在若邪溪。朝霞沐其彩，明月扬其辉。春秋迭代谢，菱花终不萎。安得佳丽人，持将照蛾眉。
古意·其二
作者：屈大均
朝代：清
体裁：五言绝句

生憎双蛱蝶，终日镇相随。不是韩凭魄，何须风太吹。
古意·其二
作者：屈大均
朝代：清
体裁：五言绝句

生憎子巂鸟，不解一催归。啼杀枫林里，连弓弹不飞。
古意·其二
作者：屈大均
朝代：清
体裁：五言绝句

赠欢多芬芳，华实一时好。宜母子在怀，宜男花在抱。
古意·其二
作者：屈大均
朝代：清
体裁：五言绝句

雄兔在月中，雌兔长相望。月中不顾侬，孕子何由两。
古意·其二
作者：屈大均
朝代：清
体裁：五言绝句

面脂调藁本，留半与薰裳。一任蛇床乱，薇芜自有香。
古意·其二
作者：屈大均
朝代：清
体裁：五言绝句

风流水杨柳，宜水复宜风。莫即为花絮，飘飏西复东。
古意·其二十
作者：屈大均
朝代：清
体裁：五言绝句

赠子槟榔花，杂以相思叶。二物合成甘，有如郎与妾。
古意·其二十一
作者：屈大均
朝代：清
体裁：五言绝句

不及莲根好，泥中得偶生。鸳鸯花叶下，双宿到天明。
古意·其二十二
作者：屈大均
朝代：清
体裁：五言绝句

不如池上藕，花叶得相连。花落莲房见，青青子可怜。
古意·其五
作者：屈大均
朝代：清
体裁：五言绝句

苔青至秋紫，兰紫至秋红。妾自多颜色，承恩岁晏中。
古意·其八
作者：屈大均
朝代：清
体裁：五言绝句

灼灼水芙蓉，中含青薏苦。花叶苦中生，莲心君莫取。
古意·其六
作者：屈大均
朝代：清
体裁：五言绝句

但教为菡萏，不愿作芙蓉。菡萏未开好，含葩似阿侬。
古意·其十
作者：屈大均
朝代：清
体裁：五言绝句

与君情好蔤，白蒻在泥中。花叶生同节，相莲自始终。
古意·其十一
作者：屈大均
朝代：清
体裁：五言绝句

藕行元有路，深浅总耕泥。摘叶能伤本，田田开未齐。
古意·其十七
作者：屈大均
朝代：清
体裁：五言绝句

花叶长相偶，茎茎节上开。荷边休摘叶，留作一花来。
古意·其十三
作者：屈大均
朝代：清
体裁：五言绝句

鲫鱼解相即，鲋鱼解相附。阿欢独何为，一去不回顾。
古意·其十九
作者：屈大均
朝代：清
体裁：五言绝句

欢作槟门花，侬作扶留叶。欲得两成甘，花叶长相接。
古意·其十二
作者：屈大均
朝代：清
体裁：五言绝句

君心似明月，妾貌比菱华。与月相回转，青青映海霞。
古意·其十五
作者：屈大均
朝代：清
体裁：五言绝句

兔丝本无根，所恃惟茯苓。茯苓在松下，兔丝长青青。
古意·其十八
作者：屈大均
朝代：清
体裁：诗

不见园中树，花开只在枝。枝间结红豆，一子一相思。
古意·其十六
作者：屈大均
朝代：清
体裁：五言绝句

芭蕉亦有心，叶叶过墙阴。为尔含风雨，秋声一夜深。
古意·其十四
作者：屈大均
朝代：清
体裁：五言绝句

侬如抱香枝，不离水松树。栽为木屧轻，随郎踏霜露。
古意·其四
作者：屈大均
朝代：清
体裁：古风

凄凄岁云暮，蟋蟀呜堂隅。场苗不可食，谁当维白驹。伊昔采桑女，窈窕秦罗敷。银钩挂柔条，绿蕤映罗襦。托心自有所，但笑使君愚。
古意·其四
作者：屈大均
朝代：清
体裁：五言绝句

有美云堂树，冬生翠负霜。少阴精自固，名以冻青香。
古意·其四
作者：屈大均
朝代：清
体裁：五言绝句

郎采首阳甘，妾采首阳苦。甘苦不同心，枝条但相伍。
古爵篇
作者：屈大均
朝代：清
体裁：五言律诗

古爵商周物，先公手泽鲜。重归慈孝感，永宝子孙贤。入土销铜质，成花叠锦钱。瓶罍无恨泪，人废蓼莪篇。
古词
作者：屈大均
朝代：清

蝴蝶花不香，鹧鸪草不长。长时为郎作，西去紫骝缰。蝴蝶亦有花，鸳鸯亦有草。花草总芬芳，要郎置怀抱。
古词·其一
作者：屈大均
朝代：清
体裁：五言绝句

蝴蝶花不香，鹧鸪草不长。长时为郎作，西去紫骝缰。
古词·其二
作者：屈大均
朝代：清
体裁：五言绝句

蝴蝶亦有花，鸳鸯亦有草。花草总芬芳，要郎置怀抱。
古诗
作者：屈大均
朝代：清
体裁：古风

一岁珊瑚黄，三岁珊瑚赤。阿欢非海人，铁网张何益。
古诗
作者：屈大均
朝代：清
体裁：古风

侬如天上月，日照乃有光。三载罢膏沐，思欢来理妆。
古诗为叶金吾寿
作者：屈大均
朝代：清
体裁：古风

英雄日已老，颜色难长好。昔为张子房，今作商山皓。吾将终罗浮，服食惟朱草。何以被四肢，蝴蝶大如箕。小翅为下裳，大翅为上衣。何以作栖宿，十围笼兖竹。一节为一房，两节为一屋。何以为俦侣，麻姑与玉女。作使五色禽，纷纷炼珠黍。何以充羽觞，玄碧酒如浆。饮之一呼吸，水露皆生香。有友金吾子，家在丰湖埃。吾令两瀑布，流出桃花蕊。桃蕊是丹砂，君餐兼露华。复有蝙蝠好，双栖芭蕉花。千年白如雪，红者如朝霞。赠子白复红，佩之衣带中。能令男女媚，相爱长相同。白以佩吾子，红以佩昭容。黄帝昔成仙，其术惟房中。素女为之师，浮丘为之宫。真人在玄牝，出入如虚空。日月一相摩，光彩成青童。吾慕鲁女生，翩翩骑白龙。仙成上太华，毛女千人从。君今有窈窕，左右争芙蓉。我亦容成子，大道在其躬。相将且驻年，紫髓而方瞳。时来建勋伐，乃追太保公。
古诗为王将军寿
作者：屈大均
朝代：清
体裁：古风

将军学渊府，日与诸儒游。纵横飞文雅，藻思纷云浮。大帐开朝台，道德为戈矛。清辞若飞兔，超山越海陬。伊予乃驽骀，龙骥不可求。首夏气清和，衣袷临河洲。酒称千金寿，主宾交献酬。十丈攀枝花，朵大如觥觓。注酒须瓣中，百壶争川流。玉女笑如电，红口不能收。壶矢一再行，雅歌相绸缪。愿君似山丹，颜渥无春秋。岁岁珊瑚林，持以为觞筹。
古调笑 其一 二首
作者：屈大均
朝代：清
体裁：词

蝴蝶。蝴蝶。片片如花似叶。休教乱舞春风，搅起苔间坠红。红坠。红坠。半化胭脂香泪。
古调笑 其二 二首
作者：屈大均
朝代：清
体裁：词

杨柳。杨柳。日日长条在手。流莺何苦多情，啼到枝边月明。明月。明月。冷浸满头冰雪。
古调笑·二首
作者：屈大均
朝代：清

蝴蝶。蝴蝶。片片如花似叶。休教乱舞春风，搅起苔间坠红。红坠。红坠。半化胭脂香泪。杨柳。杨柳。日日长条在手。流莺何苦多情，啼到枝边月明。明月。明月。冷浸满头冰雪。
古辞
作者：屈大均
朝代：清

寄生松上萝，寄生桑上茑。为茑莫为萝，采桑人少小。茯苓龟鸟形，华山生者好。千岁附松根，赤白长相抱。
古辞·其一
作者：屈大均
朝代：清
体裁：五言绝句

寄生松上萝，寄生桑上茑。为茑莫为萝，采桑人少小。
古辞·其二
作者：屈大均
朝代：清
体裁：五言绝句

茯苓龟鸟形，华山生者好。千岁附松根，赤白长相抱。
古铜蟾蜍歌
作者：屈大均
朝代：清
体裁：古风

古铜金质久已化，血花绣蚀三泉下。何人铸此月中物，持作薰炉喷兰麝。月中与兔为阴阳，三足婆娑桂树旁。日中之乌亦三足，一东一西遥相当。太阴呼噏生潮水，仙人师尔服气方。生长瑶台明镜里，精华不待取扶桑。汉宫以此为神器，煎取沉馢消梦寐。红颜不少嫦娥寡，相伴蟾蜍度年岁。摩挲铜色何斑斑，看丹如绿有无间。双烟自可通瑶圃，一气何须假博山。轩鼎馀铜龙不爱，神工拾得虚无外。无香亦复雨氤氲，有火莫教云叆叇。时时一缕生空中，太古长留一点红。纵是灰寒终不灭，神灵看与蜃楼同。
古鼎篇为邓丈作
作者：屈大均
朝代：清
体裁：古风

君子有宝鼎，神光出重渊。先王与先公，手泽所盘旋。得自少昊墟，鲁侯世相传。地不爱重器，以君能奉先。亨可享上帝，岂惟祖祢贤。木火命已凝，腹中有纯乾。神灵所凭依，洋洋在豆笾。摩挲阴阳文，隐若蛟龙缠。皇天鉴仁孝，馨香贻万年。耳目咸聪明，金玉贯无偏。
可惜
作者：屈大均
朝代：清

可惜功名会，先人反后人。才疏应早退，貌恶自长贫。草出偏含雨，梅开不及春。徒然三载别，忧念累慈亲。出处因雠敌，平生烈士雄。道孤难自立，才拙易为穷。众鸟啁啾里，文鸾困抑中。江潭思见放，复守蕙兰丛。中厨烧笋熟，下箸忽凄然。不视高堂膳，难归下海田。泪和三妇滴，身恐一人捐。未拔贲禺郡，明春可劳旋。
可惜·其一
作者：屈大均
朝代：清
体裁：五言律诗

可惜功名会，先人反后人。才疏应早退，貌恶自长贫。草出偏含雨，梅开不及春。徒然三载别，忧念累慈亲。
可惜·其三
作者：屈大均
朝代：清
体裁：五言律诗

中厨烧笋熟，下箸忽凄然。不视高堂膳，难归下海田。泪和三妇滴，身恐一人捐。未拔贲禺郡，明春可劳旋。
可惜·其二
作者：屈大均
朝代：清
体裁：五言律诗

出处因雠敌，平生烈士雄。道孤难自立，才拙易为穷。众鸟啁啾里，文鸾困抑中。江潭思见放，复守蕙兰丛。
台城春望
作者：屈大均
朝代：清
体裁：七言绝句

飞骑如云塞北回，六朝春色雪中开。行人莫折台城柳，曾沐先皇雨露来。
台怀
作者：屈大均
朝代：清
体裁：五言律诗

路从幽涧上，寒踏万年冰。寺寺天花饭，山山宝塔灯。九莲瞻圣母，千咒施神僧。采得零零草，香从暖处蒸。
司马长卿
作者：屈大均
朝代：清
体裁：五言律诗

少年工击剑，壮岁好探书。不与邹枚友，那能著子虚。怜才惟一女，好色似三闾。晋代诸名士，风流总不如。
合欢曲
作者：屈大均
朝代：清

愿君为罗浮，不愿为太华。罗浮合不离，高为南岳亚。太华一山分，其东为雷首。中有黄河流，波涛作雷吼。浮山嫁与罗，不复随风波。罗得浮山大，峰馀四百多。巨灵诚不仁，太华擘为两。可怜首阳山，不得接秦壤。
合欢曲·其一
作者：屈大均
朝代：清
体裁：五言绝句

愿君为罗浮，不愿为太华。罗浮合不离，高为南岳亚。
合欢曲·其三
作者：屈大均
朝代：清
体裁：五言绝句

浮山嫁与罗，不复随风波。罗得浮山大，峰馀四百多。
合欢曲·其二
作者：屈大均
朝代：清
体裁：五言绝句

太华一山分，其东为雷首。中有黄河流，波涛作雷吼。
合欢曲·其四
作者：屈大均
朝代：清
体裁：五言绝句

巨灵诚不仁，太华擘为两。可怜首阳山，不得接秦壤。
合欢木歌
作者：屈大均
朝代：清
体裁：古风

合欢合叶不合花，花合何如叶合好。夜夜相交不畏风，令君蠲忿长相保。劝君多种合欢枝，叶至黄昏合不迟。夜合合花那得似，花有离时叶不离。
合欢词
作者：屈大均
朝代：清
体裁：古风

郎种合欢花，侬种合欢菜。菜好为侬餐，花好为郎戴。天生菜与花，来作合欢配。合欢复合欢，花菜长相爱。
合江亭作
作者：屈大均
朝代：清

雨过蒸湘似倒流，合江亭与水光浮。云从石鼓过回雁，共作衡阳一片秋。衡州地势曲如弓，一道蒸湘射碧空。岳影远随湘水去，人湖分作万芙蓉。
合江亭作·其一
作者：屈大均
朝代：清
体裁：七言绝句

雨过蒸湘似倒流，合江亭与水光浮。云从石鼓过回雁，共作衡阳一片秋。
合江亭作·其二
作者：屈大均
朝代：清
体裁：七言绝句

衡州地势曲如弓，一道蒸湘射碧空。岳影远随湘水去，人湖分作万芙蓉。
合江楼宴集次苏长公韵
作者：屈大均
朝代：清
体裁：古风

洋洋乎水何美哉，合似罗浮不复开。天下朋友之胶漆，安得尽似双江来。登临风日正清美，长啸休惊鸥鹭起。使君醇醪自宝坻，倾作金波逐江水。一杯明月一杯新，明月笑我非仙人。仙人未有不饮者，更须沉湎罗浮春。
合澜洲
作者：屈大均
朝代：清
体裁：五言律诗

合澜洲上望，蜃气雨中多。潮起三门海，风翻十丈波。盐田朝放水，沙潬晚收禾。鱼米兹焉贱，时时鼓棹过。
合道山房作
作者：屈大均
朝代：清

老觉精神贵，閒令寿命长。古人尊养拙，吾道在含光。地有山熊馆，天无海鹤粮。久知贫贱好，垂白得居乡。夜久松声起，飕飗满泬寥。天风吹一半，散作海门潮。月出惊乌鹊，霜飞入紫貂。山堂寒不寐，有女命吹箫。夜久寒多露，天空渐欲阴。白云如薄梦，明月是愁心。友泪馀缃帙，妻魂在锦衾。谁知词赋客，学道更情深。未夕花全白，先秋叶半红。竹深偏有月，松小已多风。紫极心长贯，黄泉梦每通。故人凋落尽，谁与听丝桐。
合道山房作·其一
作者：屈大均
朝代：清
体裁：五言律诗

老觉精神贵，閒令寿命长。古人尊养拙，吾道在含光。地有山熊馆，天无海鹤粮。久知贫贱好，垂白得居乡。
合道山房作·其三
作者：屈大均
朝代：清
体裁：五言律诗

夜久寒多露，天空渐欲阴。白云如薄梦，明月是愁心。友泪馀缃帙，妻魂在锦衾。谁知词赋客，学道更情深。
合道山房作·其二
作者：屈大均
朝代：清
体裁：五言律诗

夜久松声起，飕飗满泬寥。天风吹一半，散作海门潮。月出惊乌鹊，霜飞入紫貂。山堂寒不寐，有女命吹箫。
合道山房作·其四
作者：屈大均
朝代：清
体裁：五言律诗

未夕花全白，先秋叶半红。竹深偏有月，松小已多风。紫极心长贯，黄泉梦每通。故人凋落尽，谁与听丝桐。
吉州感事
作者：屈大均
朝代：清

螺川清且浅，水色映青原。沙渍三年血，风飘百战魂。皆怜都尉苦，莫念郦生冤。一自生降去，声今为尔吞。两年酣战苦，人恨小韩信。雨暗青燐影，风高白骨尘。亲军难救汝，奇道不先人。永夜帆樯宿，因君泪满巾。惊人惟间道，老我是孤城。深入应无敌，迟行自受兵。师徒随雨散，壁垒与云平。饮尽将军血，苍茫哭一声。少卿词赋客，岂意亦能军。玉貌重围损，金笳怨曲闻。刀环谁赠汝，剑客几从君。一片骅骝气，长吞大漠云。
吉州感事·其一
作者：屈大均
朝代：清
体裁：五言律诗

螺川清且浅，水色映青原。沙渍三年血，风飘百战魂。皆怜都尉苦，莫念郦生冤。一自生降去，声今为尔吞。
吉州感事·其三
作者：屈大均
朝代：清
体裁：五言律诗

惊人惟间道，老我是孤城。深入应无敌，迟行自受兵。师徒随雨散，壁垒与云平。饮尽将军血，苍茫哭一声。
吉州感事·其二
作者：屈大均
朝代：清
体裁：五言律诗

两年酣战苦，人恨小韩信。雨暗青燐影，风高白骨尘。亲军难救汝，奇道不先人。永夜帆樯宿，因君泪满巾。
吉州感事·其四
作者：屈大均
朝代：清
体裁：五言律诗

少卿词赋客，岂意亦能军。玉貌重围损，金笳怨曲闻。刀环谁赠汝，剑客几从君。一片骅骝气，长吞大漠云。
吉祥寺古梅
作者：屈大均
朝代：清

受命生南国，孤根不可移。寒光含雨雪，元气在茅茨。空寂无人见，芳馨祗自贻。上林松柏尽，珍重岁寒期。一夜东风拂，春回半死根。瑶华答霜雪，硕果孕乾坤。岂有山川秀，居然鸾鹤尊。惟应招隐士，来此日攀援。枝枝经百折，终不畏冰霜。到地花仍发，横空影自长。月中那可得，人外始闻香。夜夜难为寐，因君拂石床。山中长自傲，不愧此寒饥。冰雪归玄鬓，乾坤寄缟衣。朝随晴日放，暮作白云飞。一自冥心坐，闻香每发机。白云开半树，香已遍晴春。明月曾无夜，空山岂有人。风惊飞瀑断，雪洒落花匀。坐久石床暖，氤氲一气新。
吉祥寺古梅·其一
作者：屈大均
朝代：清
体裁：五言律诗

受命生南国，孤根不可移。寒光含雨雪，元气在茅茨。空寂无人见，芳馨祗自贻。上林松柏尽，珍重岁寒期。
吉祥寺古梅·其三
作者：屈大均
朝代：清
体裁：五言律诗

枝枝经百折，终不畏冰霜。到地花仍发，横空影自长。月中那可得，人外始闻香。夜夜难为寐，因君拂石床。
吉祥寺古梅·其二
作者：屈大均
朝代：清
体裁：五言律诗

一夜东风拂，春回半死根。瑶华答霜雪，硕果孕乾坤。岂有山川秀，居然鸾鹤尊。惟应招隐士，来此日攀援。
吉祥寺古梅·其五
作者：屈大均
朝代：清
体裁：五言律诗

白云开半树，香已遍晴春。明月曾无夜，空山岂有人。风惊飞瀑断，雪洒落花匀。坐久石床暖，氤氲一气新。
吉祥寺古梅·其四
作者：屈大均
朝代：清
体裁：五言律诗

山中长自傲，不愧此寒饥。冰雪归玄鬓，乾坤寄缟衣。朝随晴日放，暮作白云飞。一自冥心坐，闻香每发机。
吊厓山和宣人
作者：屈大均
朝代：清
体裁：五言律诗

乾坤于此尽，海底有中华。鱼腹怀忠义，鹃啼为国家。双峰天作阙，两庙地沉沙。岁岁蘋蘩荐，劳君此水涯。
吊宁武周将军
作者：屈大均
朝代：清
体裁：七言律诗

三关保障推宁武，苦忆当年禦贼才。百战不缘飞将失，九门何至内臣开。夫妻力共山河尽，士马魂随风雨来。北望长城空洒泪，不堪斜日满旗台。
吊崖
作者：屈大均
朝代：清
体裁：七言律诗

虎头门外二洋通，想像精灵满海东。一代衣冠鱼腹里，千秋宫阙蜃楼中。乾坤开辟无斯变，龙凤驱除亦有功。万古人伦能再造，高皇神烈自无穷。
吊张副使春
作者：屈大均
朝代：清

嗟君提铁骑，汗血洒穷边。力尽凌河战，身归大窖眠。苏卿心贯日，卫律罪通天。藁葬阴山道，单于亦尔怜。节旄零落尽，饥冻在辽西。马赐单于弟，羊烹都尉妻。雪填青海阔，天压拂庐低。往日中郎将，艰贞与尔齐。
吊张副使春·其一
作者：屈大均
朝代：清
体裁：五言律诗

嗟君提铁骑，汗血洒穷边。力尽凌河战，身归大窖眠。苏卿心贯日，卫律罪通天。藁葬阴山道，单于亦尔怜。
吊张副使春·其二
作者：屈大均
朝代：清
体裁：五言律诗

节旄零落尽，饥冻在辽西。马赐单于弟，羊烹都尉妻。雪填青海阔，天压拂庐低。往日中郎将，艰贞与尔齐。
吊永福陵
作者：屈大均
朝代：清

一路松林接海天，荒陵不见见寒烟。年年寒食无寻处，空向春山拜杜鹃。万古遗民此恨长，中华无地作边墙。可怜一代君臣骨，不在黄沙即白洋。北狩南巡总寂寥，空留抔土是前朝。凭君莫种冬青树，恐有人来此射雕。
吊永福陵·其一
作者：屈大均
朝代：清
体裁：七言绝句

一路松林接海天，荒陵不见见寒烟。年年寒食无寻处，空向春山拜杜鹃。
吊永福陵·其三
作者：屈大均
朝代：清
体裁：七言绝句

北狩南巡总寂寥，空留抔土是前朝。凭君莫种冬青树，恐有人来此射雕。
吊永福陵·其二
作者：屈大均
朝代：清
体裁：七言绝句

万古遗民此恨长，中华无地作边墙。可怜一代君臣骨，不在黄沙即白洋。
吊淮阴侯
作者：屈大均
朝代：清
体裁：五言律诗

天夺英雄鉴，三分势不成。佯狂悲蒯彻，变诈恨陈平。云梦愁风急，长淮夜月清。可怜伊吕业，千载一沾缨。
吊王于一
作者：屈大均
朝代：清
体裁：七言绝句

君本豫章贞女树，一朝摧折向秋风。大名空在遗民传，白首同归恨不同。
吊莫节妇
作者：屈大均
朝代：清

螓首丘山重，蛾眉日月光。帘帷生不捲，巾帨死犹防。切玉刀方利，焚兰火亦香。花门天所命，使尔烈名扬。汉将投戈遁，蕃兵喋血游。一丝孀妇命，九鼎美人头。但使乌鸢食，无为犬马求。恭姜多苦节，与尔共千秋。
吊莫节妇·其一
作者：屈大均
朝代：清
体裁：五言律诗

螓首丘山重，蛾眉日月光。帘帷生不捲，巾帨死犹防。切玉刀方利，焚兰火亦香。花门天所命，使尔烈名扬。
吊莫节妇·其二
作者：屈大均
朝代：清
体裁：五言律诗

汉将投戈遁，蕃兵喋血游。一丝孀妇命，九鼎美人头。但使乌鸢食，无为犬马求。恭姜多苦节，与尔共千秋。
吊袁督师
作者：屈大均
朝代：清
体裁：五言律诗

袁公忠义在，堪比望诸君。百战肌肤尽，三年训练勤。凉州无大马，皮岛有骄军。一片愚臣恨，长悬紫塞云。
吊陈宫
作者：屈大均
朝代：清
体裁：五言律诗

三阁风流地，春来碧草浓。可怜灵谷寺，犹有景阳钟。铁锁沉江尽，雕戈绕殿重。君王曾有计，深井抱芙蓉。
吊雪庵和上
作者：屈大均
朝代：清
体裁：七言律诗

一叶离骚酒一杯，滩声空助故臣哀。金川自逐鱼衣去，玉殿谁教燕子来。一姓终怀亡国恨，三仁难得遁荒才。君臣泪滴袈裟湿，怅望台城日几回。
吊龙津李氏六烈
作者：屈大均
朝代：清
体裁：七言绝句

冬青一树分男女，近日男青让女青。不见龙津诸女子，万年枝下头精灵。
同张超然寻端溪水岩作
作者：屈大均
朝代：清
体裁：五言律诗

峡口水岩开，中含紫玉胎。青花思一割，白叶得双裁。泉涌因人气，霞蒸似尔才。精华分与我，当为著书来。
同李子自扬州至泰州作
作者：屈大均
朝代：清

邗沟一水接长天，清浅偏宜暖板船。榆柳萧萧三十里，北风吹雪冻成烟。江南江北柳林中，三日舟行苦朔风。双桨如飞吹不转，秣陵东至海陵东。水落沙乾川路遥，行行未尽十三桥。黄昏且驻仪陵市，露酒车螯慰寂寥。日落平田海气凝，风飘万点艋船灯。两河水涨渔人喜，枫叶芦花处处罾。霜清水涸见渔矶，纲蟹何如簖蟹肥。三十盐场多海味，一帆相逐故人归。
同李子自扬州至泰州作·其一
作者：屈大均
朝代：清
体裁：七言绝句

邗沟一水接长天，清浅偏宜暖板船。榆柳萧萧三十里，北风吹雪冻成烟。
同李子自扬州至泰州作·其三
作者：屈大均
朝代：清
体裁：七言绝句

水落沙乾川路遥，行行未尽十三桥。黄昏且驻仪陵市，露酒车螯慰寂寥。
同李子自扬州至泰州作·其二
作者：屈大均
朝代：清
体裁：七言绝句

江南江北柳林中，三日舟行苦朔风。双桨如飞吹不转，秣陵东至海陵东。
同李子自扬州至泰州作·其五
作者：屈大均
朝代：清
体裁：七言绝句

霜清水涸见渔矶，纲蟹何如簖蟹肥。三十盐场多海味，一帆相逐故人归。
同李子自扬州至泰州作·其四
作者：屈大均
朝代：清
体裁：七言绝句

日落平田海气凝，风飘万点艋船灯。两河水涨渔人喜，枫叶芦花处处罾。
同杜子入秦初发滁阳作
作者：屈大均
朝代：清
体裁：五言律诗

天晓滁阳望，苍茫大野开。风威肃人马，烟色惨墩台。慷慨无衣赋，艰虞不世才。平生一匕首，为子入秦来。
同诸子探梅玄墓
作者：屈大均
朝代：清

路从东？入，春半雪犹深。素影迷千嶂，幽香得一林。松开湖口小，竹覆洞门阴。稍待天晴暖，篮舆更远寻。濛濛千万树，香在未开时。雪里人空望，风前自不知。山光寒更出，水气暖方滋。十里松杉暗，重来月满枝。茫茫花雪里，万树望疑空。自有幽香度，何妨积素同。山晴犹似月，水冷每生风。多谢流莺好，冲寒出谷中。不须残雪尽，绿萼一丛开。岂欲孤荣早，其如淑气催。枝寒偏近水，片落不沾苔。采摘休盈手，留香与客来。
同诸子探梅玄墓·其一
作者：屈大均
朝代：清

路从东？入，春半雪犹深。素影迷千嶂，幽香得一林。松开湖口小，竹覆洞门阴。稍待天晴暖，篮舆更远寻。
同诸子探梅玄墓·其一
作者：屈大均
朝代：清
体裁：五言律诗

路从东�入，春半雪犹深。素影迷千嶂，幽香得一林。松开湖口小，竹覆洞门阴。稍待天晴暖，篮舆更远寻。
同诸子探梅玄墓·其三
作者：屈大均
朝代：清
体裁：五言律诗

茫茫花雪里，万树望疑空。自有幽香度，何妨积素同。山晴犹似月，水冷每生风。多谢流莺好，冲寒出谷中。
同诸子探梅玄墓·其二
作者：屈大均
朝代：清
体裁：五言律诗

濛濛千万树，香在未开时。雪里人空望，风前自不知。山光寒更出，水气暖方滋。十里松杉暗，重来月满枝。
同诸子探梅玄墓·其四
作者：屈大均
朝代：清
体裁：五言律诗

不须残雪尽，绿萼一丛开。岂欲孤荣早，其如淑气催。枝寒偏近水，片落不沾苔。采摘休盈手，留香与客来。
同陈子游五台作
作者：屈大均
朝代：清

公子追康乐，名山挟少文。觞浮二峨水，马蹴五台云。北岳连阴翠，黄沙似夕曛。酒酣能射虎，不必李将军。并骑登岩岫，行行红叶深。五峰秋积雪，双瀑日穿林。孤鹤先知曙，神龙善处阴。先朝钟鼓在，草莽最惊心。雪杂山花落，随风入翠微。冰崖愁马滑，霞壁羡猿飞。高尚何曾得，佯狂亦觉非。林泉殊可住，无奈隔庭闱。
同陈子游五台作·其一
作者：屈大均
朝代：清
体裁：五言律诗

公子追康乐，名山挟少文。觞浮二峨水，马蹴五台云。北岳连阴翠，黄沙似夕曛。酒酣能射虎，不必李将军。
同陈子游五台作·其三
作者：屈大均
朝代：清
体裁：五言律诗

雪杂山花落，随风入翠微。冰崖愁马滑，霞壁羡猿飞。高尚何曾得，佯狂亦觉非。林泉殊可住，无奈隔庭闱。
同陈子游五台作·其二
作者：屈大均
朝代：清
体裁：五言律诗

并骑登岩岫，行行红叶深。五峰秋积雪，双瀑日穿林。孤鹤先知曙，神龙善处阴。先朝钟鼓在，草莽最惊心。
后割肉诗为汪孝妇作
作者：屈大均
朝代：清
体裁：古风

新妇前割肉，割肉为翁痡。翁苦膈食人，腹中粒米无。门前十万寇，杀人肝脑涂。无从乞针药，鬼伯方呜呜。救死何所有，所有惟肌肤。翁命系新妇，气绝只须臾。抽刀向左臂，虽羸犹膏腴。一脔大逾寸，重可二十铢。非方亦非圆，圭璧良不殊。血裹若绛雪，猩猩红不如。聂切作和羹，翁食能无馀。胸膈忽荡开，病瘳不待晡。贼众闻却走，毋犯孝妇闾。邻里竞来视，各请翁所需。馈食悉精美，餍饫翁不臞。夫时在邗沟，亲友皆来趋。夫名以妇知，称妇因称夫。不知夫视妇，芬芳长与俱。无何先朝露，夫溘归黄垆。讣闻不欲生，欲殉忧诸孤。呱呱尚可弃，堂上有舅姑。舅姑岂盘石，身衰同秋蒲。匍匐灵柩前，奠馔无蒸雏。抽刀再割肉，右臂白如瓠。左臂创末平，刀口成痈疽。疗翁未死前，割肉犹不辜。夫既已奄逝，割肉何所图。肉岂惊精丸，刀圭魂昭苏。三日苟不生，神即幽酆都。割之等泥土，祗自戕罗敷。念己活君舅，天理庶不诬。为夫惜一脔，恩义何次且。报生复报死，所捐非全躯。腥臊不足食，差胜充庖厨。皇天令不死，五十犹勤劬。二男已成立，干禄知读书。母肉尚馀几，一身半菀枯。在母如鸿毛，宁如惨自屠。在舅如泰山，返魂因彼姝。在夫即牲牷，肥腯逾羊酥。吁嗟夫在外，不得亲口珠。尊章与藁砧，骨肉何亲疏。九泉歆此羹，味淡同瓜菹。十年不同食，所嗜忘其初。忍死更几时，同穴宁踟蹰。为寿讵忍言，儿女徒欢娱。未忘至百岁，蜉蝣归其居。
后嘉鱼诗
作者：屈大均
朝代：清

去岁崧台下，同人总在兹。嘉鱼惊入馔，端水喜流澌。石室梅开候，羚羊雪积时。玉盘分幕府，饮御重相期。南有惟湘峡，兼之杨柳沙。味甘因石乳，色好似苔花。出每乘深雾，来如漾片霞。今年风日暖，富有是渔家。风暖出岩穴，浮游大小湘。今年炎雪少，更见锦鳞长。十里行厨满，三时下箸香。重唇似滦鲫，北客未曾尝。天寒齐出穴，一一峡门东。水上餐南雾，岩间避北风。忽教珠市满，频使玉盘空。疍女金钱数，纷纷舴锰中。丙穴即端溪，朝来出水齐。长随渔父去，每恐白云迷。锦石山之下，羚羊峡以西。一冬无所事，笭箵只亲携。客邸频留客，嘉鱼一味鲜。系船高峡口，作脍大江边。黄鸟喧冬至，梅花盛小年。满城柑子熟，酒渴不论钱。钗珥家家买，甘腴一一沾。多调花露酒，少著水晶盐。冬逐江潮出，春归石穴潜。明年长至候，更得满闾阎。风俗嘉鱼会，人人至日閒。东西三峡内，上下二州间。腊酒多宜寿，梅花尽解颜。老年宜食鲙，堪治二毛斑。半在崧台市，渔船买更鲜。自烹香积外，相馈大寒前。小用葱花糁，轻将酒子煎。雪儿能劝客，歌曲有馀妍。价贵难论斗，殷勤向老渔。穿教蒲草细，养用玉缸虚。泉冽羹逾美，花肥肉有馀。年年小寒节，不忍当园蔬。多刺鲥鱼似，无腥璅？同。三冬乘雪后，一夕满江中。莫损宜轻网，休惊贵短篷。蓰蓰怜好尾，影过石潭空。小雅知名早，诗人几溯洄。频从丝网得，不上竹竿来。一下文犀箸，忘持白玉杯。相酬无好咏，深愧大夫才。
后嘉鱼诗·其一
作者：屈大均
朝代：清
体裁：五言律诗

去岁崧台下，同人总在兹。嘉鱼惊入馔，端水喜流澌。石室梅开候，羚羊雪积时。玉盘分幕府，饮御重相期。
后嘉鱼诗·其七
作者：屈大均
朝代：清
体裁：五言律诗

钗珥家家买，甘腴一一沾。多调花露酒，少著水晶盐。冬逐江潮出，春归石穴潜。明年长至候，更得满闾阎。
后嘉鱼诗·其三
作者：屈大均
朝代：清
体裁：五言律诗

风暖出岩穴，浮游大小湘。今年炎雪少，更见锦鳞长。十里行厨满，三时下箸香。重唇似滦鲫，北客未曾尝。
后嘉鱼诗·其九
作者：屈大均
朝代：清
体裁：五言律诗

半在崧台市，渔船买更鲜。自烹香积外，相馈大寒前。小用葱花糁，轻将酒子煎。雪儿能劝客，歌曲有馀妍。
后嘉鱼诗·其二
作者：屈大均
朝代：清
体裁：五言律诗

南有惟湘峡，兼之杨柳沙。味甘因石乳，色好似苔花。出每乘深雾，来如漾片霞。今年风日暖，富有是渔家。
后嘉鱼诗·其五
作者：屈大均
朝代：清
体裁：五言律诗

丙穴即端溪，朝来出水齐。长随渔父去，每恐白云迷。锦石山之下，羚羊峡以西。一冬无所事，笭箵只亲携。
后嘉鱼诗·其八
作者：屈大均
朝代：清
体裁：五言律诗

风俗嘉鱼会，人人至日閒。东西三峡内，上下二州间。腊酒多宜寿，梅花尽解颜。老年宜食鲙，堪治二毛斑。
后嘉鱼诗·其六
作者：屈大均
朝代：清
体裁：五言律诗

客邸频留客，嘉鱼一味鲜。系船高峡口，作脍大江边。黄鸟喧冬至，梅花盛小年。满城柑子熟，酒渴不论钱。
后嘉鱼诗·其十
作者：屈大均
朝代：清
体裁：五言律诗

价贵难论斗，殷勤向老渔。穿教蒲草细，养用玉缸虚。泉冽羹逾美，花肥肉有馀。年年小寒节，不忍当园蔬。
后嘉鱼诗·其十一
作者：屈大均
朝代：清

多刺鲥鱼似，无腥璅？同。三冬乘雪后，一夕满江中。莫损宜轻网，休惊贵短篷。蓰蓰怜好尾，影过石潭空。
后嘉鱼诗·其十一
作者：屈大均
朝代：清
体裁：五言律诗

多刺鲥鱼似，无腥璅�同。三冬乘雪后，一夕满江中。莫损宜轻网，休惊贵短篷。蓰蓰怜好尾，影过石潭空。
后嘉鱼诗·其十二
作者：屈大均
朝代：清
体裁：五言律诗

小雅知名早，诗人几溯洄。频从丝网得，不上竹竿来。一下文犀箸，忘持白玉杯。相酬无好咏，深愧大夫才。
后嘉鱼诗·其四
作者：屈大均
朝代：清
体裁：五言律诗

天寒齐出穴，一一峡门东。水上餐南雾，岩间避北风。忽教珠市满，频使玉盘空。疍女金钱数，纷纷舴锰中。
后怨别曲
作者：屈大均
朝代：清

阿卿美容仪，粉白不去手。忆昔交欢时，芙蓉始行藕。虚堂坐无寥，思子不能饭。拳拳饥渴心，谗口愁滋蔓。可怜御沟水，一旦东以西。愿君弃小怨，出入还提携。种树必琅玕，养禽须翡翠。君子结交心，兢兢畏非类。
后怨别曲·其一
作者：屈大均
朝代：清
体裁：五言绝句

阿卿美容仪，粉白不去手。忆昔交欢时，芙蓉始行藕。
后怨别曲·其三
作者：屈大均
朝代：清
体裁：五言绝句

可怜御沟水，一旦东以西。愿君弃小怨，出入还提携。
后怨别曲·其二
作者：屈大均
朝代：清
体裁：五言绝句

虚堂坐无寥，思子不能饭。拳拳饥渴心，谗口愁滋蔓。
后怨别曲·其四
作者：屈大均
朝代：清
体裁：五言绝句

种树必琅玕，养禽须翡翠。君子结交心，兢兢畏非类。
后箪友篇
作者：屈大均
朝代：清
体裁：古风

古之瓢饮巢与繇，颜渊亦以酌溪流。彼皆苦叶匏所作，短颈大腹轻且浮。系而不食经霜落，腰之深浅用亦优。我之瓢与香瘿瘤，根之生结非香肉。渣滓已化馀皮坚，黄熟未成苦面皱。一柄屈折珠斗同，又如人胆刳空中。就泉掐取日挹注，不用羸瓶多有功。一勺于我亦已足，五石笑彼无所容。平生与箪作一处，贫贱之交相尔汝。匏瓜无匹箪其匹，中流千金吾不与。未能长吸作鲸鱼，且复量腹为偃鼠。所乐谁言不在兹，洋洋泌水吾香糈。此瓢真是吾俦侣，五岳相携历寒暑。中路与君恐非情，使箪无友长伶仃。不及昔时太白老，鸬鹚之杓同死生。箪友在君宁在我，久要于义乃云可。木质轻微不足贵，遗君当致一金叵。
后高凉曲
作者：屈大均
朝代：清

不见仙人驾石船，鉴江秋水正连天。石篙撑折三千尺，愁绝蓬莱路渺然。父子捐身百战时，魂随少帝入天池。潘州忠烈推潘氏，一片莓苔蚀旧碑。北向金陵哭旧君，天生忠义在斯文。一师六弟祠宫在，正气苍茫接白云。幸蜀当年扈六龙，凄凉故宅草全封。心伤二帝馀遗诏，泣向三泉见御容。观山近接下宫湾，一棹烟波向夕閒。玉井流从金井出，朝霞飞作暮霞还。宝山春色照珠台，中有龙湫万壑回。父老时时望苍翠，麖鸣知有赦书来。蜃气苍茫望欲无，天边一道限门孤。蚌含明月浮沧海，珠鳖江中亦吐珠。孔雀花时金翠多，自怜文采舞婆娑。珠毛向夕无楼处，飞向人间触网罗。南巴城下绕江流，二广山川此上游。天险可怜资敌国，更无冯盎出潘州。
后高凉曲·其一
作者：屈大均
朝代：清
体裁：七言绝句

不见仙人驾石船，鉴江秋水正连天。石篙撑折三千尺，愁绝蓬莱路渺然。
后高凉曲·其七
作者：屈大均
朝代：清
体裁：七言绝句

蜃气苍茫望欲无，天边一道限门孤。蚌含明月浮沧海，珠鳖江中亦吐珠。
后高凉曲·其三
作者：屈大均
朝代：清
体裁：七言绝句

北向金陵哭旧君，天生忠义在斯文。一师六弟祠宫在，正气苍茫接白云。
后高凉曲·其九
作者：屈大均
朝代：清
体裁：七言绝句

南巴城下绕江流，二广山川此上游。天险可怜资敌国，更无冯盎出潘州。
后高凉曲·其二
作者：屈大均
朝代：清
体裁：七言绝句

父子捐身百战时，魂随少帝入天池。潘州忠烈推潘氏，一片莓苔蚀旧碑。
后高凉曲·其五
作者：屈大均
朝代：清
体裁：七言绝句

观山近接下宫湾，一棹烟波向夕閒。玉井流从金井出，朝霞飞作暮霞还。
后高凉曲·其八
作者：屈大均
朝代：清
体裁：七言绝句

孔雀花时金翠多，自怜文采舞婆娑。珠毛向夕无楼处，飞向人间触网罗。
后高凉曲·其六
作者：屈大均
朝代：清
体裁：七言绝句

宝山春色照珠台，中有龙湫万壑回。父老时时望苍翠，麖鸣知有赦书来。
后高凉曲·其四
作者：屈大均
朝代：清
体裁：七言绝句

幸蜀当年扈六龙，凄凉故宅草全封。心伤二帝馀遗诏，泣向三泉见御容。
后黄鹄操
作者：屈大均
朝代：清
体裁：古风

黄鹄兮，汝本凤凰，毛羽丽兮多文章。慕高义兮不字，盛年处兮闺房。天作合兮咫尺，忽与予兮颉颃。初筮得兮归妹，予亦忧兮承筐。宜无实兮有实，果生子兮月望。甫三龄兮恃失，大母育兮无伤。于尔甘兮一味，食必同兮膏芗。梦当门兮桂树，子硕大兮珠光。以嘉名兮锡汝，将见德兮芬芳。幸黄鹄兮遗汝，命已胜兮华姜。岁殷勤兮祭祀，将邀福兮泉壤。魂有知兮成立，魂无知兮夭殇。呜呼兮黄鹄，有子兮汝犹不没，无子兮今汝其亡。呜呼，有子无子兮，维予其皆不能忘。
吕不韦
作者：屈大均
朝代：清
体裁：七言律诗

休言仲父更何亲，自是西皇太上身。阳翟千金方返楚，邯郸一女已亡秦。春秋有作归商贾，宾客相将盗圣人。风俗至今倡乐盛，史公何忍记桐轮。
君山夜泊
作者：屈大均
朝代：清
体裁：七言绝句

相思七十二峰青，云引愁心过洞庭。采罢芙蓉秋月下，回舟何处吊湘灵。
含愁
作者：屈大均
朝代：清
体裁：五言律诗

含愁似烟树，最是夕阳时。故苑今安在，啼莺汝可知。花无秦女影，木有越人枝。多少伤春泪，年年寄与谁。
听八十有五罗翁琴
作者：屈大均
朝代：清
体裁：五言律诗

十五抱琴眠，弹琴七十年。梅花无数曲，弟子几人传。挥手向遗老，知音怀古贤。新声纷满耳，唱叹欲潸然。
听憨上人弹琴
作者：屈大均
朝代：清
体裁：五言律诗

挥弦作神仙，一曲海风凉。多少枫林叶，无声到夕阳。轩窗苔藓冷，衫袖苾刍香。琴外无山水，相留此石床。
听琴歌
作者：屈大均
朝代：清
体裁：古风

匡庐瀑布三千尺，飞入琴中如霹雳。苏门仙者听无声，一任崩云兼裂石。峄阳桐树尔何求，不遇箫韶返故丘。明月从来不妄照，孤云何事亦群游。
听莺
作者：屈大均
朝代：清

不分春归早，流莺听欲无。清和三月过，风景一人殊。音湿因香雨，愁深似绿芜。山公催上马，醉遣数花扶。花间一两啭，飞入柳阴无。但使春声在，何妨物候殊。含樱过曲沼，捎蝶向平芜。醉为绵蛮甚，公归绿玉扶。
听莺·其一
作者：屈大均
朝代：清
体裁：五言律诗

不分春归早，流莺听欲无。清和三月过，风景一人殊。音湿因香雨，愁深似绿芜。山公催上马，醉遣数花扶。
听莺·其二
作者：屈大均
朝代：清
体裁：五言律诗

花间一两啭，飞入柳阴无。但使春声在，何妨物候殊。含樱过曲沼，捎蝶向平芜。醉为绵蛮甚，公归绿玉扶。
听陈生松言琴
作者：屈大均
朝代：清

琴声绝似松言语，君把松声尽入琴。天籁最多惟五鬣，微风亦复响萧森。家贫亦有数瑶琴，儿女能知山水音。况有松声来万壑，何人不道似空林。
听陈生松言琴·其一
作者：屈大均
朝代：清
体裁：七言绝句

琴声绝似松言语，君把松声尽入琴。天籁最多惟五鬣，微风亦复响萧森。
听陈生松言琴·其二
作者：屈大均
朝代：清
体裁：七言绝句

家贫亦有数瑶琴，儿女能知山水音。况有松声来万壑，何人不道似空林。
吴兴舟中
作者：屈大均
朝代：清
体裁：五言绝句

二水交苕霅，流从天目来。白鸥飞不尽，争拂酒船回。
吴制府招同诸公游七星岩有作
作者：屈大均
朝代：清

峰峰开石室，一一作云根。树有飞梁势，厓多瀑布痕。花来频送酒，月上更开尊。谢傅风流甚，娱宾有笑言。乳多晴更滴，处处湿人衣。石气含云冷，花光出水肥。渔樵元得性，簪组亦忘机。向夕闻笳吹，山公醉未归。
吴制府招同诸公游七星岩有作·其一
作者：屈大均
朝代：清
体裁：五言律诗

峰峰开石室，一一作云根。树有飞梁势，厓多瀑布痕。花来频送酒，月上更开尊。谢傅风流甚，娱宾有笑言。
吴制府招同诸公游七星岩有作·其二
作者：屈大均
朝代：清
体裁：五言律诗

乳多晴更滴，处处湿人衣。石气含云冷，花光出水肥。渔樵元得性，簪组亦忘机。向夕闻笳吹，山公醉未归。
吴江曲
作者：屈大均
朝代：清

吴江风味胜姑苏，玉鲙金莲世所无。桥北三腮休道美，桥南更有四腮鲈。鸭嘴船轻去不迟，吴儿十岁作舟师。舵楼有女歌相接，唱罢杨枝又竹枝。莺脰银鱼细似丝，紫须秋蟹饱霜时。鲈鱼肉紧堪为腊，绝胜吴淞人不知。尖头船子荡田边，莼线秋来处处牵。更向越来溪畔去，吴娘鸡豆点茶鲜。
吴江曲·其一
作者：屈大均
朝代：清
体裁：七言绝句

吴江风味胜姑苏，玉鲙金莲世所无。桥北三腮休道美，桥南更有四腮鲈。
吴江曲·其三
作者：屈大均
朝代：清
体裁：七言绝句

莺脰银鱼细似丝，紫须秋蟹饱霜时。鲈鱼肉紧堪为腊，绝胜吴淞人不知。
吴江曲·其二
作者：屈大均
朝代：清
体裁：七言绝句

鸭嘴船轻去不迟，吴儿十岁作舟师。舵楼有女歌相接，唱罢杨枝又竹枝。
吴江曲·其四
作者：屈大均
朝代：清
体裁：七言绝句

尖头船子荡田边，莼线秋来处处牵。更向越来溪畔去，吴娘鸡豆点茶鲜。
吴江赠顾茂伦
作者：屈大均
朝代：清

月出采香洲，吴娘唱柂楼。垂虹杨柳暗，莺脰白蘋秋。故国苍茫别，美人迟暮愁。夫君若萱草，一见即忘忧。吴下要离子，相逢意气存。千金生壮士，一饭死王孙。返马亡秦塞，维舟破楚门。他时功业就，痛饮在中原。
吴江赠顾茂伦·其一
作者：屈大均
朝代：清
体裁：五言律诗

月出采香洲，吴娘唱柂楼。垂虹杨柳暗，莺脰白蘋秋。故国苍茫别，美人迟暮愁。夫君若萱草，一见即忘忧。
吴江赠顾茂伦·其二
作者：屈大均
朝代：清
体裁：五言律诗

吴下要离子，相逢意气存。千金生壮士，一饭死王孙。返马亡秦塞，维舟破楚门。他时功业就，痛饮在中原。
吴门春日作
作者：屈大均
朝代：清

春光最爱阖阊城，清婉吴音复有情。一代风流馀屧响，千秋怨毒是箫声。家家柳拂长天乱，处处花含积雪明。市井只今谁烈士，桥边空识伯鸾名。桥西旧有伯鸾居，四百飞桥尽不如。泉石谁令高士在，莺花自是美人馀。舂声只可闻皋氏，箫曲那能到阖庐。吴下繇来多侠烈，我行端不为鲈鱼。
吴门春日作·其一
作者：屈大均
朝代：清
体裁：七言律诗

春光最爱阖阊城，清婉吴音复有情。一代风流馀屧响，千秋怨毒是箫声。家家柳拂长天乱，处处花含积雪明。市井只今谁烈士，桥边空识伯鸾名。
吴门春日作·其二
作者：屈大均
朝代：清
体裁：七言律诗

桥西旧有伯鸾居，四百飞桥尽不如。泉石谁令高士在，莺花自是美人馀。舂声只可闻皋氏，箫曲那能到阖庐。吴下繇来多侠烈，我行端不为鲈鱼。
吴门逢京兆杜子赋赠
作者：屈大均
朝代：清

我爱秦风劲，无衣不自谋。美人居板屋，女子解戎辀。岳走三峰势，河吞八水流。君从关内至，意气正横秋。姑苏秋月夜，歌舞乱如云。我亦吹箫至，吴王不可闻。徘徊金虎迹，想像水犀军。泉下三千剑，光芒尽在君。
吴门逢京兆杜子赋赠·其一
作者：屈大均
朝代：清
体裁：五言律诗

我爱秦风劲，无衣不自谋。美人居板屋，女子解戎辀。岳走三峰势，河吞八水流。君从关内至，意气正横秋。
吴门逢京兆杜子赋赠·其二
作者：屈大均
朝代：清
体裁：五言律诗

姑苏秋月夜，歌舞乱如云。我亦吹箫至，吴王不可闻。徘徊金虎迹，想像水犀军。泉下三千剑，光芒尽在君。
吴阊卧病有作
作者：屈大均
朝代：清

天山南畔对秋空，此日金阊寂寞同。苏武饥寒甘啮雪，要离细小畏迎风。思将爪发为神剑，未有精诚与白虹。蒲伏不妨长乞食，霸王遗烈在吴中。桐叶萧萧掩市门，秋光虽好易黄昏。人怜白喜方同病，帝命巫阳更予魂。杨柳东西朱户映，芙蓉七十白波吞。人间未有琅玕实，饥凤啾啾好自存。三秋萧瑟虎丘西，山鸟多情为客啼。季札悲愁新丧子，梁鸿清苦早同妻。红莲稻美春应熟，锦带花多采不迷。林屋洞边风物好，何时得共夏黄栖。
吴阊卧病有作·其一
作者：屈大均
朝代：清
体裁：七言律诗

天山南畔对秋空，此日金阊寂寞同。苏武饥寒甘啮雪，要离细小畏迎风。思将爪发为神剑，未有精诚与白虹。蒲伏不妨长乞食，霸王遗烈在吴中。
吴阊卧病有作·其三
作者：屈大均
朝代：清
体裁：七言律诗

三秋萧瑟虎丘西，山鸟多情为客啼。季札悲愁新丧子，梁鸿清苦早同妻。红莲稻美春应熟，锦带花多采不迷。林屋洞边风物好，何时得共夏黄栖。
吴阊卧病有作·其二
作者：屈大均
朝代：清
体裁：七言律诗

桐叶萧萧掩市门，秋光虽好易黄昏。人怜白喜方同病，帝命巫阳更予魂。杨柳东西朱户映，芙蓉七十白波吞。人间未有琅玕实，饥凤啾啾好自存。
吹叶词为舒亦蕃作·其一
作者：屈大均
朝代：清
体裁：古风

仙人吹木叶，一半作鸾声。夜夜碧空外，风泉相与清。苏门无此啸，太上有馀情。谁识元音好，多从茉莉生。
吹叶词为舒亦蕃作·其二
作者：屈大均
朝代：清
体裁：五言律诗

忽似蝉嘶乱，凄清叶底来。月因三弄上，花以一声开。人籁那能好，天心日已哀。可能当黍谷，吹得暖风回。
吹笛
作者：屈大均
朝代：清
体裁：五言绝句

吹笛关河夜，衣裳清露滋。谁能见秋月，不起故山思。
呈周栎园
作者：屈大均
朝代：清

平生五岳游，今上谢公楼。楼里多山水，空濛云气流。故乡在南海，夫子有罗浮。置我丹青上，芙蓉四百秋。泰华双毛女，秦时一丈夫。相逢白云际，共结合欢襦。予亦同妻子，鸳鸯玉井俱。高堂隔梅峤，归去为亲娱。皎皎白华姿，公为处子师。补亡同束皙，教我在笙诗。将母愁无计，干人已后时。乌啼空自苦，日夕白门枝。
呈周栎园·其一
作者：屈大均
朝代：清
体裁：五言律诗

平生五岳游，今上谢公楼。楼里多山水，空濛云气流。故乡在南海，夫子有罗浮。置我丹青上，芙蓉四百秋。
呈周栎园·其三
作者：屈大均
朝代：清
体裁：五言律诗

皎皎白华姿，公为处子师。补亡同束皙，教我在笙诗。将母愁无计，干人已后时。乌啼空自苦，日夕白门枝。
呈周栎园·其二
作者：屈大均
朝代：清
体裁：五言律诗

泰华双毛女，秦时一丈夫。相逢白云际，共结合欢襦。予亦同妻子，鸳鸯玉井俱。高堂隔梅峤，归去为亲娱。
呈张振六观察
作者：屈大均
朝代：清

频阳有客在金闺，最说君家将相齐。令子云雷先岭外，元侯带砺首河西。秦风雅有蒹葭慕，楚泽无令兰杜迷。长忆三峰多气象，见公如在华阳溪。兄弟秦诗奋夏声，埙篪吹出汉西京。无双已冠麒麟胄，第五还高骠骑名。南海山川疆理早，东田膏泽梦魂倾。主人身自为张仲，孝友谁深饮御情。
呈张振六观察·其一
作者：屈大均
朝代：清
体裁：七言律诗

频阳有客在金闺，最说君家将相齐。令子云雷先岭外，元侯带砺首河西。秦风雅有蒹葭慕，楚泽无令兰杜迷。长忆三峰多气象，见公如在华阳溪。
呈张振六观察·其二
作者：屈大均
朝代：清
体裁：七言律诗

兄弟秦诗奋夏声，埙篪吹出汉西京。无双已冠麒麟胄，第五还高骠骑名。南海山川疆理早，东田膏泽梦魂倾。主人身自为张仲，孝友谁深饮御情。
呈某按察使
作者：屈大均
朝代：清
体裁：七言律诗

重来听讼海云间，司寇冠形似华山。中正自教金矢得，神明长与玉琴閒。湘累子姓怜三户，白傅诗篇动百蛮。咫尺台门高不极，肯容狂客一追攀。
呈武番禺
作者：屈大均
朝代：清
体裁：七言律诗

天水雄才六郡高，早年频佩吕虔刀。来临百粤多膏泽，坐拥三城失海涛。秦地风诗还驷驖，楚臣苗裔亦离骚。殷勤礼数能忘分，日侍神明敢告劳。
呈蒋少参
作者：屈大均
朝代：清
体裁：七言律诗

先公棠荫留虞苑，君复薇垣启楚庭。太史西台多正直，诸侯南国有仪型。光开心镜惟珠海，秀作文峰是玉屏。讲学天关遗迹在，须公更筑见泉亭。
呈韩宪副
作者：屈大均
朝代：清
体裁：七言律诗

牂牁一柱是崧台，文武声华宪府开。燕喜每期张仲饮，干旄先下彼姝来。羚羊东驻韩雍迹，锦石西封陆贾才。更为南交持雅颂，纵横玉尺奋高裁。
周烈妇
作者：屈大均
朝代：清
体裁：五言律诗

鬒发斩如云，黄泉下殉君。尚馀鸾凤啸，堪扫虎狼群。肉酪谁能饮，芦笳不可闻。何当种连理，为尔作高坟。
命子
作者：屈大均
朝代：清
体裁：五言律诗

渊明初命子，安石始教儿。白发惭闺阁，青云望羽仪。新篁开雨叶，乳燕拂晴丝。感念先公德，皇天或我私。
和人北固山下作
作者：屈大均
朝代：清
体裁：七言律诗

垂竿四十九鲈鱼，北固山前我不如。花草无情先白下，江山有恨首南徐。金焦浩渺空天险，龙虎盘回岂帝居。最苦流莺催泪易，声声都是六朝馀。
和人岳王墓
作者：屈大均
朝代：清
体裁：七言律诗

鄂王坟上哭南朝，声落钱塘作暮潮。鸱革有膏成碧玉，蜀镂无气上丹霄。松楸亦向黄龙指，风雨难将白马招。今日却思和议好，沙场不恨失嫖姚。
和人巫峡中望十二峰之作
作者：屈大均
朝代：清
体裁：七言律诗

十二峰横彩翠长，含情不忍上高唐。朝云终古疑神女，暮雨何年惑楚王。南国荒淫多梦寐，骚人讽谏有辞章。兰荪亦爱风流地，茎叶青青不断香。
和人度山澥关
作者：屈大均
朝代：清
体裁：五言律诗

可惜卢龙塞，华夷第一关。西蟠肥子国，东锁太行山。千里旌旗偃，三秋虎豹閒。谁令天险失，流恨朔云间。
和人河西开府新移肃藩废邸之作
作者：屈大均
朝代：清
体裁：七言律诗

河西幕府朔方开，节钺新移肃邸来。木叶声悲兜勒曲，穹闾气暗赫连台。诸王河间多为善，一代淮南更有才。最是云中鸡犬好，不惊鸣镝向龙堆。
和人登泰岱作
作者：屈大均
朝代：清

日观乘夜上，一啸破鸿荒。元气初生子，天心正用阳。云霞飞玉女，风雨走秦皇。再拜苍松树，何因寿许长。玉表为山主，元非没字碑。空留封禅迹，亦是帝王师。虎视终何益，龙兴自有时。苔花迷御道，曲折羽人知。天门开阖处，变怪是浮云。日出长三丈，玄黄尚未分。天鸡惊梦寐，海市动氤氲。谁似丈人石，长为鸾鹤群。
和人登泰岱作·其一
作者：屈大均
朝代：清
体裁：五言律诗

日观乘夜上，一啸破鸿荒。元气初生子，天心正用阳。云霞飞玉女，风雨走秦皇。再拜苍松树，何因寿许长。
和人登泰岱作·其三
作者：屈大均
朝代：清
体裁：五言律诗

天门开阖处，变怪是浮云。日出长三丈，玄黄尚未分。天鸡惊梦寐，海市动氤氲。谁似丈人石，长为鸾鹤群。
和人登泰岱作·其二
作者：屈大均
朝代：清
体裁：五言律诗

玉表为山主，元非没字碑。空留封禅迹，亦是帝王师。虎视终何益，龙兴自有时。苔花迷御道，曲折羽人知。
和人谒昭烈惠陵
作者：屈大均
朝代：清
体裁：七言律诗

永安宫里悔征吴，国贼繇来是赤乌。三国新书尊季汉，千秋正朔在成都。园陵寂寞珠丘似，弓剑凄凉玉垒孤。自古重华多野死，锦江流恨亦苍梧。
和人途次永平之作
作者：屈大均
朝代：清
体裁：七言律诗

曰暮卢龙暂解鞍，霜风最苦北平寒。重关自古分辽蓟，二水从兹合漆滦。孤竹千家当市口，虎头一石在城端。重鱼味美羊酥嫩，醉听边歌至夜阑。
和人黄山杂吟
作者：屈大均
朝代：清
体裁：七言绝句

千峰云起白龙潭，玉乳泠泠滴翠岩。斜倚瑶琴盘石上，卧看秋月出松杉。
和刘六茹登华
作者：屈大均
朝代：清

天边双华郁嵯峨，万仞丹梯挂女萝。太乙池中浮皎月，仙人掌上泻黄河。心悲角里芝华少，泪洒宗周麦秀多。席捲三秦非此日，留侯画策已蹉跎。浩荡松声满太虚，凌峰一把羽人裾。轩辕台迥风飘笛，玉女窗寒露滴书。秦地山河明月在，汉家宫阙白云馀。苏耽未肯乘鸾鹤，有母衡阳日倚闾。
和刘六茹登华·其一
作者：屈大均
朝代：清
体裁：七言律诗

天边双华郁嵯峨，万仞丹梯挂女萝。太乙池中浮皎月，仙人掌上泻黄河。心悲甪里芝华少，泪洒宗周麦秀多。席捲三秦非此日，留侯画策已蹉跎。
和刘六茹登华·其一
作者：屈大均
朝代：清

天边双华郁嵯峨，万仞丹梯挂女萝。太乙池中浮皎月，仙人掌上泻黄河。心悲角里芝华少，泪洒宗周麦秀多。席捲三秦非此日，留侯画策已蹉跎。
和刘六茹登华·其二
作者：屈大均
朝代：清
体裁：七言律诗

浩荡松声满太虚，凌峰一把羽人裾。轩辕台迥风飘笛，玉女窗寒露滴书。秦地山河明月在，汉家宫阙白云馀。苏耽未肯乘鸾鹤，有母衡阳日倚闾。